Дилшода СУЛТАНОВА (50-Регистон сайлов округи)\n1970 йилда Пайариқ туманида туғилган. Самарқанд давлат архитектура-қурилиш институтини тамомлаган. Мутахассислиги – архитектор.\nМеҳнат фаолиятини 1994 йилда ўзи таҳсил олган институтда ассистентликдан бошлаган ва стажёр-тадқиқотчи, аспирант бўлган. 2004 йилда номзодлик диссертациясини ҳимоя қилган ва институтда катта ўқитувчи, 2006 йилдан доцент вазифасини бажарувчи, 2007 йилдан эса доцент лавозимида ишлаган. 2006-2009 йилларда докторантурада таҳсил олган.\n2008 йилдан Самарқанд давлат архитектура-қурилиш институти Тасвирий санъат кафедраси доценти ҳамда жамоатчилик асосида вилоят «Олима аёллар» уюшмаси раиси ўринбосари бўлиб ишлайди.\nАрхитектура соҳасида қатор илмий мақолалари 70 дан ортиқ журнал, халқаро ҳамда республика конференцияларининг тўпламларида чоп этилган.\n– Жисмоний имконияти чекланган фуқаролар партиямиз электоратининг муҳим қисми ҳисобланади, – дейди у. – Мен айнан уларнинг манфаатларидан келиб чиққан ҳолда, ўз сайловолди дастуримни ишлаб чиқдим. Аввало ногиронларнинг ижтимоий мослашувини ташкил этиш ишларини янада такомиллаштиришимиз, уларнинг ўз имконияти даражасида иш билан таъминланишига эришишимиз керак. Шунинг билан бирга уларнинг ижтимоий инфратузилмалар, шу жумладан, турар жой ва жамоат бинолари, транспорт коммуникацияларидан бемалол фойдаланишлари учун шароитларни яхшилаш, аҳоли пунктлари, бино ва иншоотларни ногиронлар учун мослаштирган ҳолда лойиҳалаштириш каби масалаларга алоҳида эътибор қаратишимиз зарур. Депутат бўлиб сайлансам, мен парламентда айнан шу масалалар бўйича қонунчиликни янада такомиллаштириш учун курашаман.\nДилшода Султонова ташаббускор, жонкуяр устоз. Ўзига нисбатан талабчан ва изланувчан. У жамоат ишларида фаол иштирок этади. Агар сайловчилар ишонч билдирса, у депутат сифатида ҳам самарали фаолият кўрсатишига ишонамиз.\nАбдуғани ЭЛМУРОДОВ (51-Сўғдиёна сайлов округи)\n1969 йилда Оқдарё туманида туғилган. Самарқанд қишлоқ хўжалиги институтини тамомлаган. Мутахассислиги – агроном. Қишлоқ хўжалик фанлари номзоди, доцент.\nМеҳнат фаолиятини ўзи таҳсил олган институтда кичик илмий ходимликдан бошлаган. 1992-2012 йилларда аспирантурада ўқиган, «Ўсимликшунослик» кафедрасида ассистент, доцент, институт ўқув бўлими бошлиғи, агрономия факультети деканининг ўқув ишлари бўйича ўринбосари, «Генетика, селекция ва уруғчилик» кафедраси доценти, институт ўқув-методика бўлими бошлиғи вазифаларида ишлаган. 2012 йилдан институтнинг ўқув ишлари бўйича биринчи проректори.\nКейинги йилларда олий ўқув даргоҳида таълим тизимини модернизация қилиш, инновацион таълим технологияларини жорий этиш, янги ахборот ва педагогик технологияларни ўқув жараёнида қўллаш борасида бир қатор ишлар амалга оширилди. Иш берувчиларнинг кадрларга бўлган истиқболдаги (2016-2020 йилларга) эҳтиёжлари бўйича «Буюртмалар портфели» шакллантирилди. Битирувчилар тўғрисидаги маълумотлар потенциал иш берувчиларга тақдим этилди.\nБу каби ишларда изланувчан олим Абдуғани Элмуродовнинг алоҳида ҳиссаси бор. Олий Мажлис Қонунчилик палатаси депутатлигига номзод сифатида долзарб ижтимоий-иқтисодий масалаларни ҳал этишга қаратилган ғояларни илгари сураяпти.\n– Аҳолини экологик жиҳатдан тоза озиқ-овқат маҳсулотлари билан таъминлаш бутун дунёда катта муаммога айланиб бораяпти, – дейди у. – Шу жиҳатдан мен ташқаридан кириб келаётган қишлоқ хўжалик экинлари уруғларининг экологик жиҳатдан назоратини янада кучайтириш таклифини илгари сурмоқчиман. Бундан ташқари, қишлоқ хўжалигида озиқ-овқат маҳсулотлари етиштириш ҳажмини янада ошириш борасида қилинаётган ишларни қўллаб-қувватлаб, замонавий агротехнологияларни қўллаш, ҳосилдорликни оширишнинг комплекс чора-тадбирлар изчил олиб борилишини таъминлашга қаратилган қонунчиликни янада ривожлантириш зарур, деб ҳисоблайман. Бундан ташқари, ўрта-махсус ва олий таълим муассасалари битирувчилари бандлигини тўлиқ таъминлаш учун якка тартибдаги хусусий тадбиркорликни имтиёзли кредит билан рағбатлантиришни янада кучайтириш лозим бўлади.\nСахобиддин АРЗИКУЛОВ (52-Булунғур сайлов округи)\n1969 йилда Иштихон туманида туғилган. Самарқанд қишлоқ хўжалиги институтини бухгалтерия ҳисоби ихтисослиги бўйича ҳамда Банк-молия академиясини тамомлаган.\nМеҳнат фаолиятини 1993 йилда Ўзбекистон Республикаси Фанлар академияси иқтисодиёт институтида бошлаган. Самарқанд вилоят агросаноат уюшмаси молия бўлими бош мутахассиси, вилоят Молия бошқармаси биринчи даражали тафтишчи-назоратчиси, бўлим бошлиғи, вилоят Иқтисодиёт бошқармаси бошлиғи ўринбосари, «Қишлоқ қурилиш инвест» инжиниринг компанияси Самарқанд филиали директори вазифаларида ишлаган. 2014 йилдан Болалар спортини ривожлантириш жамғармаси Самарқанд филиали директори.\nВилоятда қурилаётган бир қанча ижтимоий объектларни молиялаштиришда унинг таклифлари инобатга олинган. Негаки, у доимо сифат ва тежамкорлик тарафдори. Малакали мутахассис вилоятда барпо этилган кўплаб намунавий лойиҳадаги уйларнинг қурилишида бош-қош бўлди. Коллеж битирувчиларини қурилиш йўналиши бўйича иш билан таъминлаш, вилоятда болалар спортини ривожлантиришга ҳам муносиб ҳисса қўшиб келмоқда.\n– ЎзХДП Сайловолди дастуридаги вазифалардан келиб чиқиб, аҳоли зич жойлашган ҳудудларда саноатни ривожлантиришга кўмаклашувчи жамғармалар ташкил этиш эвазига янги иш ўринлари очишни янада қўллаб-қувватлаш тарафдориман, – дейди у. – Бу бугунги куннинг энг муҳим вазифаларидан бири бўлган касб-ҳунар коллежлари битирувчиларини ўз мутахассислиги бўйича ишга жойлаштиришда муҳим аҳамиятга эга бўлади. Бундан ташқари, таълим муассасалари битирувчиларининг ўз мустақил ишини ташкил этишни қўллаб-қувватлаш бўйича янада самарали механизм яратиш зарур, деб ҳисоблайман.\nШунингдек, номзод жойларда болалар спортини оммавий тарзда ривожлантириш борасида ҳам қатор таклифларни илгари сурмоқда.\nСахобиддин Арзикулов ташаббускор раҳбар, малакали мутахассис сифатида вилоят жамоатчилиги орасида ҳурмат-эътибор қозонган.\nДилмурод САЪДУЛЛАЕВ (53-Иштихон сайлов округи)\n1983 йилда Оқдарё туманида туғилган. Тошкент давлат юридик институти (университети)да бакалавриат, магистратурани тамомлаган. Ўзбекистон Республикаси Президенти ҳузуридаги давлат ва жамият қурилиши (Давлат бошқаруви) академиясини тамомлаган. Мутахассислиги — ҳуқуқшунос.\nМеҳнат фаолиятини 2005 йилда Адлия вазирлигида бошлаган ва Қонун ҳужжатларини туркумлаш ва ҳуқуқий ахборот бошқармаси бош маслаҳатчиси, бўлим бошлиғи, бошқарма бошлиғи ўринбосари вазифаларида ишлаган. 2010-2014 йилларда Самарқанд вилоят адлия бошқармаси бошлиғи ўринбосари бўлган. 2014 йилдан Адлия вазирлигининг Қонун ҳужжатларини туркумлаш ва ҳуқуқий ахборот бошқармаси бошлиғи.\nДепутатликка номзод ўз сайловолди дастурида ижтимоий аҳамиятга молик масалаларни тартибга солувчи қонунларни ишлаб чиқишда қонун нормаларининг бевосита таъсир этишига, яъни ҳавола нормаларсиз қабул қилинишига эришиш, аҳолининг ижтимоий ҳимояга эҳтиёжманд қатламларига манзилли ижтимоий ёрдам кўрсатишни янада такомиллаштириш масалаларини асосий вазифалар қаторида белгилаган.\n— Мамлакатимизда ҳар бир соҳа жадал ривожланмоқда, — дейди у. — Айниқса, қишлоқ хўжалигида меҳнат қилаётган аҳолининг аграр соҳа ва қишлоқ хўжалигини ривожлантиришда муносиб ҳиссаси бор. Шундай экан, қишлоқ хўжалигида банд бўлган кишилар манфаатини ҳимоялаш бўйича қонунчиликни кучайтириш зарур, деб ҳисоблайман.\nБундан ташқари, ижтимоий ҳимояга эҳтиёжманд кишилар, айниқса, вақтинча ишсиз хотин-қизларга кўмак беришнинг аниқ механизмлари сифатида касаначилик, ҳунармандчиликни янада ривожлантириш зарур.\nДилмурод Саъдуллаев ўз соҳасини пухта билиши, меҳнатсеварлиги билан адлия идоралари жамоатчилиги ўртасида катта ҳурмат қозонган. Ҳар бир масалага масъулият билан ёндашади. Шу боис ҳам уни Олий Мажлис Қонунчилик палатаси депутатлигига муносиб номзод, деб ҳисоблаймиз.\nЗамира КУВАНОВА (54-Каттақўрғон сайлов округи)\n1963 йилда Пахтачи туманида туғилган. Тошкент давлат маданият (ҳозирги Санъат ва маданият) институтини тамомлаган. Мутахассислиги — кутубхонашунос-библиограф.\nМеҳнат фаолиятини 1980 йилда Пахтачи туманидаги Боғолон қишлоқ кутубхонаси мудирлигидан бошлаган. 1987-2009 йилларда туман марказий кутубхонаси хизмат кўрсатиш бўлими мудири, туман хотин-қизлар қўмитаси бош мутахассиси бўлиб ишлаган. 2009 йилдан туман ҳокимининг ўринбосари, хотин-қизлар қўмитаси раиси.\nУ кутубхонада ишлаган даврида турли маънавий-маърифий тадбирларни уюштиришда ташкилотчилик қилди. Айни пайтда туманда истиқомат қилаётган хотин-қизлар турмуш фаровонлигини янада яхшилаш, уларнинг бандлигини таъминлаш юзасидан кўплаб ташаббусларни амалга оширмоқда.\n— Юртимизнинг ҳар бир маҳалласида тадбиркор, ҳунармандлар бор, — дейди у. — Соҳани ривожлантириш эвазига кўплаб иш ўринлари яратиляпти. Таҳлиллар кўрсатаяптики, тикувчилик, тўқимачиликни ривожлантиришга янада кенг йўл очиш кўпроқ хотин-қизларимизни иш билан таъминлашга хизмат қилади.\nШундан келиб чиқиб, сайловолди дастуримда аҳолининг давлат ва жамиятнинг қўллаб-қувватлашига эҳтиёжманд қатламини ижтимоий ҳимоя қилиш масалалари билан бирга, қишлоқ жойларида хотин-қизлар бандлигини таъминлашга кўпроқ эътибор қаратишга ҳаракат қилдим. Якка тартибда уй меҳнати билан шуғулланаётган хотин-қизларнинг меҳнатини расмийлаштириш, оилавий тадбиркорликни йўлга қўйиш учун уларни қўллаб-қувватлашнинг аниқ механизмларини яратиш ғояларини илгари сураяпман. Агар Қонунчилик палатаси депутати этиб сайлансам, айнан шу масалаларда қабул қилинадиган қонунларнинг янада мукаммал бўлишида иштирок этаман.\nЗамира Куванова янгиликка интилиб яшайди. Аёллар манфаатини ҳимоя этишни ўзининг асосий вазифаси, деб ҳисоблайди.\nАбдалим РАЖАББОЕВ (55-Қорадарё сайлов округи)\n1966 йилда Иштихон туманида туғилган. Ҳозирги Тошкент Ахборот технологиялари университетини тамомлаган. Мутахассислиги — радио алоқа, радио эшиттириш ва телевидение муҳандиси.\nМеҳнат фаолиятини «Ўзбектелеком» акциядорлик компанияси Самарқанд филиали Иштихон телекоммуникация боғламаси муҳандислигидан бошлаган. 2003-2005 йилларда шу корхона бош муҳандиси, бошлиғи лавозимларида ишлаган. 2014 йилдан «Ўзбектелеком» акциядорлик компанияси Самарқанд филиали директорининг биринчи ўринбосари.\n— Мен қишлоқда туғилиб, қишлоқда ўсганман. Қувончлиси, кўз ўнгимизда қишлоқларимиз тобора обод бўлиб гўзаллашиб бормоқда. Бугунги кунда қишлоқ жойларида саноатни, хизмат кўрсатиш ва сервис соҳасини, қишлоқ инфратузилмасини ривожлантириш аҳоли турмуш даражасини юксалтиришнинг энг муҳим йўналишларидан биридир. Бу ишлар, аввало, унинг меъёрий-ҳуқуқий базасини янада такомиллаштириш билан самарали амалга оширилади. Агар депутат бўлсам, айниқса, қишлоқ аҳолиси фаровонлигини таъминлашга хизмат қиладиган қонунлар ишлаб чиқилишига ҳисса қўшаман.\nТашаббускор ва талабчан, жамоат ишларида фаол раҳбар Абдалим Ражаббоев халқ депутатлари Иштихон туман Кенгаши депутати сифатида ҳам ЎзХДП электорати манфаатларини ҳимоя қилиш борасида бир қатор ишларни амалга ошириб келмоқда. Хусусан, унинг ташаббуси билан туман кенгаши сессиялари муҳокамасига аҳоли турмуш тарзини янада яхшилашга қаратилган масалалар киритилган. Агар сайловчилар ишончини қозонса, унинг шу вақтга қадар тўплаган тажрибаси депутат сифатида самарали фаолият кўрсатишига асос бўлади.\nШоира БОБОҚУЛОВА (56-Нарпай сайлов округи)\n1960 йилда Иштихон туманида туғилган. Самарқанд давлат университетини тамомлаган. Мутахассислиги — филолог ўқитувчи.\nМеҳнат фаолиятини 1981 йилда Нарпай туманидаги 67-ҳунар-техника билим юртида ўқитувчиликдан бошлаган. Тумандаги 61-мактабда ўқитувчи, туман ёшлар ташкилоти масъул ходими, жамоа хўжалиги раиси ўринбосари, туман халқ таълими бўлими педагогика жамияти раиси ўринбосари, туман халқ таълими бўлими мудири ўринбосари, мониторинг бўлими бошлиғи вазифаларида ишлаган. 2004 йилдан туман ҳокимининг ўринбосари, хотин-қизлар қўмитаси раиси.\nСамарали меҳнатлари туфайли у 2013 йилда «Меҳнат шуҳрати» ордени билан тақдирланди.\nТуман марказидан узоқда жойлашган олис қишлоқларда яшаётган хотин-қизларнинг сиёсий ва ҳуқуқий фаоллигини оширишга, меҳнат шароитини яхшилашга, уларни жисмоний тарбия ва спортга жалб этишга эришиш Шоира Бобоқулова иш фаолиятининг асосий йўналишларидан ҳисобланади. Айниқса, унинг ташаббуси билан қаровсиз жойларда спорт иншоотлари ташкил этилиб, хотин-қизларни спортга жалб этиш ишлари изчил олиб борилаётгани эътиборлидир.\n— Мамлакатимизда хотин-қизларга бўлган эътибор, яратилаётган шарт-шароитлардан мамнунмиз. — дейди у. — Ўзбекистон ХДПнинг Сайловолди дастурида ҳам аёллар масаласига жиддий эътибор қаратилган.\nШундан келиб чиқиб мен хотин-қизларнинг сиёсий-ҳуқуқий маданиятини юксалтириш, саломатлигини муҳофаза қилиш, давлат ва жамият бошқарувини янада демократлаштиришда улар иштирокини кучайтириш бўйича қонунчилик базасини янада ривожлантириш ғояларини илгари сураяпман. Айниқса, қишлоқ жойларида хотин-қизлар турмуш шароитларини янада енгиллаштириш, меҳнатини муҳофаза қилиш масаласига эътибор қаратмоқчиман. Шоира Бобоқулова катта ҳаётий тажрибага эга. Айниқса, қишлоқ муаммоларини яхши билади. Депутат этиб сайланса, самарали фаолият кўрсатишига ишонамиз.\nСуннатилла ХУДЖАМҚУЛОВ (57-Оқдарё сайлов округи)\n1958 йилда Оқдарё туманида туғилган. Самарқанд давлат архитектура ва қурилиш институтини тугатган. Мутахассислиги — инженер-қурувчи. Ўзбекистонда хизмат кўрсатган қурувчи.\nМеҳнат фаолиятини 1981 йилда Оқдарё политехника техникумида директор ўринбосари вазифасидан бошлаган. 1982-1984 йилларда ҳарбий хизматда бўлган. Сўнг тумандаги 153-МПМК омбор мудири, ишлаб чиқариш ишлари бошлиғи, бош таъминотчи, мазкур корхона қошидаги бетон заводи раҳбари вазифаларида ишлаган. 2002 йилдан «Меъмор Алишер Кумушкент» хусусий корхонаси раҳбари.\n— Касб-ҳунар коллежлари битирувчиларини иш билан таъминлаш бугунги кундаги энг муҳим масалалардан бири, — дейди у. — Шундай экан, уларнинг мустақил равишда иш ўринлари ташкил этишига янада кенг шароит яратиш лозим. Бунинг учун имтиёзли микрокредитлар ажратиш тизимини такомиллаштириш зарур, деб ҳисоблайман. Сайловолди дастуримда бу каби масалалар алоҳида ўрин олган.\nМустақил ҳаётга кириб келаётган ёшларни ҳар томонлама қўллаб-қувватлаш, уларни барқарор иш ўринлари билан таъминлаш, иқтисодий ислоҳотларнинг ижтимоий самарадорлигини ошириш борасида адолатли қонунлар қабул қилинишида муносиб иштирок этишни мақсад қилганман.\nШунинг билан бирга, аҳолига коммунал хизматлар кўрсатиш сифатини ошириш, коммунал хизматлар учун ҳисоб-китоб қилишга замонавий технологияларни жорий этишни янада жадаллаштириш бугунги куннинг муҳим талабларидан биридир. Коммунал хизматлар нархлари ва тарифлари шаклланиши жараёнларининг очиқлигини таъминлаш, бу борада давлат ва жамоатчилик назоратини кучайтириш зарур. Бундан ташқари, қурилиш ишларини лойиҳалаштириш вақтида унинг атрофи инфратузилмасини ҳар томонлама ривожлантириш масаласи ҳам долзарбдир.\nСуннатилла Худжамқулов малакали қурувчи, изланувчан, талабчан, дунёқараши кенг раҳбар. У мамлакатимизда амалга оширилаётган иқтисодий, сиёсий, ижтимоий соҳадаги ислоҳотларни доимо қўллаб-қувватлайди ва уларни тарғиб қилишда фаол иштирок этади. Суннатилла Худжамқулов сайловчилар ишончини қозониб, депутат этиб сайланса, партиямиз Сайловолди дастури ҳамда ўзи илгари сураётган ғояларни амалга ошириш учун курашишни мақсад қилган.\nАбдикодир ШАХРИЕВ (58-Пастдарғом сайлов округи)\n1974 йилда Пастдарғом туманида туғилган. Самарқанд давлат тиббиёт институтини тамомлаган. Мутахассислиги — врач-педиатр.\nМеҳнат фаолиятини 1997 йилда Самарқанд шаҳридаги Болалар хирургияси илмий марказида бошлаган. Кейинчалик мазкур марказ навбатчи шифокори, торакал хирургияси хирурги, Самарқанд давлат тиббиёт институти 2-болалар хирургияси кафедраси клиник ординатори, госпитал болалар хирургияси кафедраси ассистенти, болалар хирургияси кафедраси доценти вазифаларида хизмат қилган. 2011 йилдан Самарқанд давлат тиббиёт институтининг врачлар малакасини ошириш факультети декани.\n— Соғлиқни сақлаш соҳасини изчил ислоҳ қилиш натижасида мустақиллик йилларида мамлакатимизда аҳолига тиббий ёрдам ва хизмат кўрсатишнинг яхлит замонавий инфратузилмаси шакллантирилди, — дейди у. — Соҳа ривожига йўналтирилаётган бюджет харажатлари йил сайин ортиб бормоқда. Мен сайловолди дастуримда мазкур йўналишни қўллаб-қувватлаган ҳолда аҳолига бепул бирламчи тиббий-санитария ёрдами ва мақбул тиббий хизмат кўрсатишни янада кенгайтириш ва унинг сифатини ошириш масалаларини белгиладим.\nЖисмоний имконияти чекланган кишилар, олис қишлоқлар аҳолисига тиббий хизмат кўрсатишни кучайтириш, тиббий маданиятни янада яхшилаш, профилактика ишларининг самарадорлигини оширишга оид кўплаб таклифларим бор. Депутат этиб сайлансам, парламентда тиббиёт қонунчилигини айнан шу нуқтаи назардан янада ривожлантиришга, тиббиёт ходимлари манфаатларини ҳимоя қилишга қаратилган қонунлар ишлаб чиқишда фаол иштирок этаман.\nАбдикодир Шахриев ўз вазифасига сидқидилдан ёндашади. Унинг илгари сураётган ғоялари тиббиёт соҳасини ривожлантириш, аҳолининг ижтимоий ҳимояга эҳтиёжманд қатламлари манфаатларини ҳимоя қилишда ниҳоятда муҳимдир.\nЁқуб УМАРОВ (59-Пайариқ сайлов округи)\n1972 йилда Пайариқ туманида туғилган. Санкт-Петербург давлат университетини, Ўзбекистон Республикаси Президенти ҳузуридаги Давлат ва жамият қурилиши (Давлат бошқаруви) академиясини тамомлаган. Мутахассислиги — сиёсий-иқтисод, халқаро муносабатлар магистри.\nМеҳнат фаолиятини 1994 йилда Ўзбекистон Республикаси Марказий банкида иккинчи тоифали иқтисодчи вазифасидан бошлаган, бўлим бошлиғи, бошқарма бошлиғи ўринбосари, департамент директори ўринбосари, департамент директори вазифаларида ишлаган. Ташқи иқтисодий фаолият Миллий банкининг Тошкент вилоят бўлими бошқарувчиси ўринбосари, бош бухгалтери, Сирдарё вилоят бўлими бошқарувчиси, Лойиҳаларни молиялаш маркази Халқаро кредитлар бошқармаси бошлиғи, «Олмалиқ тоғ-металлургия комбинати» ОАЖда Қимматли қоғозлар ва мулкни бошқариш бўлими бошлиғи, 2008-2011 йилларда «Асака» банк Ички аудит хизмати бошлиғи ўринбосари ва Самарқанд вилоят филиали бошқарувчиси лавозимларида фаолият кўрсатган. 2014 йилдан «Асака» давлат-акциядорлик тижорат банкининг Иқтисодий таҳлил ва стратегик ривожланиш департаменти бошлиғи.\n— Мамлакатимиз иқтисодиётининг ривожланишида банк-молия муассасаларининг муносиб ўрни бор, — дейди у. — Мен молия бозорини шакллантириш ва такомиллаштириш бўйича бир неча бор халқаро конференцияларда қатнашдим. Жумладан, Швейцария, Япония, Туркия, АҚШ давлатларида ана шундай анжуманлардаги иштироким бу борада кўплаб мамлакатлар банк тизимлари фаолияти билан яқинроқ танишишга имкон яратди. Шундан келиб чиқиб, тижорат банкларининг инвестицияларини янги иш ўринлари яратиш мақсадларига янада самарали йўналтиришнинг ҳуқуқий асосларини такомиллаштириш зарур, деб ҳисоблайман. Бундан ташқари, бошланғич сармояни шакллантириш учун кредит ажратиш тизимини янада соддалаштириш, микрокредитлар ҳамда микромолиявий хизматлар кўрсатиш ҳажмини янада ошириш кўплаб янги иш ўринлари яратишга асос бўлади.\nЁқуб Умаров Марказий банкдаги меҳнат фаолияти давомида қимматли қоғозлар бозори ва банклар фаолиятига оид қонун ва қонуности ҳужжатларини ишлаб чиқиш, уларни амалда қўллаш жараёнларида бевосита иштирок этди. Жумладан, «Қимматли қоғозлар тўғрисида»ги, «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги қонунлар лойиҳаларининг яратилиши ҳамда республика қимматли қоғозлар бозорини ривожлантиришга доир давлат дастурларининг тайёрланишида унинг муносиб ҳиссаси бор. Бу мисоллар у депутат сифатида ҳам самарали фаолият кўрсатишига ишонч билдириш учун асос бўлади.\nМухаббат АХРОРОВА (60-Самарқанд сайлов округи)\n1960 йилда Самарқанд шаҳрида туғилган. Самарқанд давлат университетини тамомлаган. Мутахассислиги — филолог-ўқитувчи.\nМеҳнат фаолиятини 1979 йилда Самарқанд шаҳридаги 5-мактабда ўқитувчиликдан бошлаган. 2002 йилдан Самарқанд туманидаги 21 ва 42-мактабларда ўқитувчи бўлиб ишлаган. 2006 йилдан Самарқанд туманидаги «Оқмачит» маҳалла фуқаролар йиғини раисининг Диний маърифат ва маънавий ахлоқий тарбия масалалари бўйича маслаҳатчиси.\nМеҳнат фаолияти давомида хотин-қизларнинг жамиятдаги фаоллигини ошириш, уларнинг гиламчилик, қандолатчилик, сартарошлик, новвойлик, тикувчилик, зардўзлик, каштачилик, сандиқсозлик каби ҳунарлар билан шуғулланишлари учун шарт-шароитлар яратишга ҳисса қўшиб келмоқда. Натижада сўнгги уч йилда ҳудудда 100 нафарга яқин аёл иш билан таъминланди.\n— Юртимизда қўлида бирор-бир ҳунари бўлган хотин-қизлар жуда кўп, — дейди у. — Биз улар ўз ишини кейинчалик кичик бизнес, оилавий тадбиркорликка айлантиришига кенг шароит яратиб беришимиз, шунга хизмат қиладиган механизмларни такомиллаштиришимиз зарур, деб ҳисоблайман. Бунинг натижасида бир ҳунарманд нафақат ўзи, балки оила аъзоларининг ҳам бандлигини таъминлайди, бундай оилаларни нафақат қўшимча ижтимоий қўллаб-қувватлашга ҳожат қолмайди, балки улар давлат бюджетининг даромадларини кўпайтиришнинг ҳам муҳим манбаига айланади.\nМухаббат Ахророва тумандаги энг фидойи, тажрибали педагог ва маънавият тарғиботчиларидан ҳисобланади. У иш фаолияти давомида маҳалла аҳолисининг ҳуқуқ-манфаатларини ҳимоя қилиш, ёшларни миллий қадриятларимизга ҳурмат ва Ватанга садоқат руҳида тарбиялаш, улар орасида соғлом турмуш тарзини қарор топтириш борасидаги ишларда фаоллик кўрсатиб келмоқда.\nФарход ТУРСУНОВ (61-Тайлоқ сайлов округи)\n1968 йилда Пайариқ туманида туғилган. Самарқанд давлат архитектура-қурилиш институтини, Ўзбекистон Республикаси Президенти ҳузуридаги давлат ва жамият қурилиши (Давлат бошқаруви) академиясини битирган. Мутахассислиги — муҳандис-иқтисодчи. 2007-2008 йилларда Австрия мамлакати гранти доирасида Зальцбург шаҳридаги Туризм ва меҳмонхона менежменти институтида стажировка ўтаган ва «Туризм менежменти» бўйича диплом олган.\nМеҳнат фаолиятини ҳарбий хизматдан сўнг 1992 йилда ўзи таҳсил олган институтда стажёр-ассистентликдан бошлаган. Самарқанд вилоят ҳокимлигининг иқтисодиёт ва статистика бош бошқармасида бўлим бошлиғи, вилоят ҳокимлиги Ахборот-таҳлил гуруҳи, Ташкилий ишлар ва кадрлар масалалари бўйича гуруҳи бош мутахассиси, «Ўзтрансгаз» акциядорлик компанияси бош мутахассиси бўлиб ишлаган. 2004 йилдан Самарқанд иқтисодиёт ва сервис институтида катта ўқитувчи, сервис ва туризм факультети декани вазифаларида фаолият кўрсатди. 2010 йилдан институтнинг маънавият ва маърифат ишлари бўйича проректори.\n— Мамлакатимиз иқтисодиётини барқарор ривожлантириш, модернизациялаш ҳамда ишлаб чиқаришни диверсификация қилиш жараёнлари изчил амалга оширилмоқда, — дейди у. — Бу эса ўз навбатида, мамлакатда ижтимоий инфратузилманинг ривожланишига туртки бўляпти. Барпо этилаётган ижтимоий инфратузилма объектлари халқимиз турмуш даражасини янада кўтаришга хизмат қилмоқда.\nШундан келиб чиқиб, сайловолди дастуримда хизмат кўрсатиш ва сервис соҳасини, айниқса, қишлоқ жойларида жадал ривожлантириш, бу соҳага инвестицияларни жалб этиш имкониятларини янада кўпайтириш каби масалаларни белгилаганман. Бу соҳанинг ялпи ички маҳсулотдаги улушини янада ошириш имкониятларидан кенг фойдаланиш, шунингдек, жойларда кўплаб янги иш ўринлари ташкил этилишига хизмат қилади.\nФарход Турсунов иқтисодиёт соҳасида бугун қайси масала долзарблигини яхши билади. Агар сайловчилар ишонч билдириб, депутат этиб сайланса, ЎзХДП Сайловолди дастури ижроси юзасидан кўплаб ташаббуслар билан чиқади ва сайловчилар ишончини оқлайди.\nШавкат ХАСАНОВ (62-Ургут сайлов округи)\n1974 йилда Булунғур туманида туғилган. Самарқанд қишлоқ хўжалиги институтини тамомлаган. Мутахассислиги — бухгалтерия ҳисоби ва молия бўйича иқтисодчи. Иқтисод фанлари номзоди, доцент.\nМеҳнат фаолиятини 1996 йилда Булунғур туманидаги жамоа хўжалигида иқтисодчиликдан бошлаган. Самарқанд қишлоқ хўжалик институти қишлоқ хўжалик иқтисодиёти ва бошқаруви кафедраси ассистенти сифатида фаолият кўрсатган. 2008 йилдан доцент ҳамда ўриндошлик асосида институт халқаро алоқалар бўлими бошлиғи.\nҲозирги кунда «Чекланган ресурслардан фойдаланиш самарадорлигининг методологик масалалари (Зарафшон водийси қишлоқ хўжалиги корхоналари мисолида)» мавзусидаги докторлик диссертацияси устида ишламоқда. Шу кунгача 30 дан ортиқ илмий-услубий иши чоп этилган. АҚШ, Голландия, Германия, Жанубий Корея, Польша, Миср ва Россия мамлакатларининг нуфузли университетларида малака оширган. Бир қатор грантлар координатори ва иштирокчисидир.\n— Юртимизда агротуризмни ривожлантиришнинг имкониятлари жуда катта, — дейди у. — Масалан, вилоятимизнинг тоғли ва тоғолди ҳудуди бўлган Ургут тумани қишлоқларида тегирмон, жувоз каби ноёб қурилмалар, тарихий ёдгорликлар кўп. Қолаверса, бу ҳудудда қадимдан ҳунармандчилик ҳам ривожланган. Бошқа жойларда ҳам шундай имкониятлар етарли. Хорижлик сайёҳлар, ишбилармонларнинг бу каби ёдгорликлар билан танишишга иштиёқи баланд. Қишлоқларимизда эса ишлаб чиқарилаётган қишлоқ хўжалик маҳсулотларининг аксарият қисми хомашё ҳолида сотилмоқда. Агар агротуризмни ривожлантирсак, қишлоқларимизга инвестиция оқими кучаяди. Бу эса қишлоқ хўжалиги маҳсулотларини қайта ишлаш янада кўпайишига олиб келади. Бунинг натижасида қанчадан-қанча янги, юқори ҳақ тўланадиган ва барқарор иш ўринлари очилишини ўзингиз тасаввур қилаверинг. Сайловолди дастуримда мана шу масалаларга эътибор қаратдим.\nШавкат Хасанов қишлоқ хўжалигида иқтисодий ислоҳотларни чуқурлаштиришга доир меъёрий ҳужжатларни тайёрлашга муносиб ҳисса қўшиб келмоқда. Депутат этиб сайланса, унинг бу борадаги имкониятлари кенгайиб, айниқса, қишлоқ жойларида аҳоли фаровонлигини янада оширишга хизмат қиладиган масалалар қонунларда акс этиши учун курашишга қарор қилган.\nАкмал САФАЕВ (63-Қоратепа сайлов округи)\n1963 йилда Самарқанд шаҳрида туғилган. Самарқанд давлат архитектура-қурилиш институтини тамомлаган. Мутахассислиги — муҳандис-қурувчи.\nМеҳнат фаолиятини 1987 йилда 1-«Ўзагроқурилиш» трестида бошлаган. Кейинчалик иш юритувчи, бош муҳандис, 1-«Самвилагроқурилиш» трестининг «Искандар» давлат ижара кичик корхонаси директори, Тайлоқ қурилиш бошқармаси бошлиғи, Тайлоқ туманидаги 4-механизациялашган кўчма колоннаси бошқарма бошлиғи, «4-механизациялашган кўчма колонна» масъулияти чекланган жамияти бошлиғи, Самарқанд вилоят «Бунёдкор» қурилиш ишлаб чиқариш компанияси раиси вазифаларида ишлаган. 2008 йилдан вилоят ҳокимлиги Инжиниринг компанияси директори.\nВилоятда кўплаб касб-ҳунар коллежлари, мактаб ва лицейларни реконструкция қилишда, спорт заллари, сузиш сув ҳавзалари барпо этишда, инженерлик коммуникация иншоотлари, автомобиль йўллари қурилишида бевосита фаол иштирок этди.\nДепутатликка номзод сифатида ўз сайловолди дастурида шу вақтгача тўплаган тажрибаларига асосланиб, долзарб ғояларни илгари сурмоқда.\n– Мамлакатимизнинг ҳар томонлама ривожланиши борасида амалга оширилаётган муҳим ижтимоий йўналиш аҳоли турмушининг сифатини оширишга қаратилган, — дейди у. — Кейинги йилларда қишлоқ аҳоли пунктларида замонавий лойиҳалар бўйича уй-жойлар қуришга қаратилган кенг кўламли дастурлар аҳоли турмуши ва яшаш тарзига катта ижобий таъсир кўрсатмоқда. Мен депутатликка сайлансам, эътиборимни айнан шундай уй-жойлар қурилишининг янада такомиллаштирилиши, уларнинг муҳандислик ва ижтимоий инфратузилмасини жадал тараққий эттиришга, аҳолининг ҳимояга муҳтож қатлами учун уй-жой фондини ташкил этиш каби масалаларга қаратаман.\nҚурилиш, бунёдкорлик ишлари мамлакат қандай ривожланаётганини кўрсатадиган, аҳоли турмуш даражасини юксалтирадиган муҳим омиллардан биридир. Шу сабабли фуқароларни уй-жой билан таъминлаш чора-тадбирларини кучайтириш, якка тартибда уй-жой қуриш ишларини рағбатлантиришнинг ҳуқуқий асосларини мустаҳкамлаш каби масалалар доимий диққат-эътиборимда бўлади.\nАкмал Сафаев ҳар бир ишга жонкуярлик билан ёндашади. Шу сабабли унинг сайловолди дастури, ўзи илгари сураётган ғояларни ҳаётга татбиқ этиш йўлида изчил курашишига ишонамиз.


Ацетилсалициловая кислота МС – medu.uz – Дорилар ҳақида маълумотлар ўзбек тилида\nHome Йўриқномалар Ацетилсалициловая кислота МС\nПрепаратнинг савдо номи: Ацетилсалициловая кислота МС\nфаол модда: ацетилсалицил кислотаси – 0,5 г;\nёрдамчи моддалар: 0,0237 г картошка крахмали, 0,0010 г тальк, 0,0240 г лактоза моногидрати (сут қанди), 0,0003 г повидон (қуйимолекуляр поливинилпирролидон), 0,0010 г стеарин кислотаси.\nТаърифи: оқ рангли, яссицилиндрик шаклли, бироз мармарли риска ва фаскали таблеткалар.\nПрепарат оғриқни қолдирувчи, иситмани туширувчи, яллиғланишга қарши таъсир кўрсатади, бу простагландинлар синтезида иштирок этувчи циклооксигеназанинг ингибиция қилиниши билан боғлиқ. Ацетилсалицил кислотаси тромбоксан А2 нинг синтезини блоклаб, тромбоцитларнинг агрегациясини ингибиция қилади.\nИчга қабул қилинганида сўрилиши тўлиқ. Сўрилиш вақтида ичак деворида ва жигарда тизим олди элиминациясига дучор бўлади (ацетил гуруҳи ажралади). Сўрилган қисми махсус эстеразалар билан тез гидролизланади, шунинг учун ярим чиқарилиш даври – 15-20 минутдан кўп эмас.\nМаксимал концентрациясига эришиш вақти – 2 соат. Салицил кислотасининг зардобдаги даражаси жуда ўзгарувчан. Салицилатлар организмнинг кўпчилик тўқима ва суюқликларига, шу жумладан орқа мия, перитонеал ва синовиал суюқликларга осон киради. Бўғим бўшлиқларига кириши гиперемия ва шиш бўлганида тезлашади ва яллиғланишнинг пролифератив фазасида секинлашади. Салицилатлар оз миқдорда бош мия тўқимасида, қолдиқ миқдорда – сафро, тер, аҳлатда аниқланади. Ацидоз пайдо бўлганида салицилатларнинг кўп қисми тўқималарга, шу жумладан бош мия тўқимасига яхши кирувчи ионланмаган кислотага айланади. Йўлдош орқали тез ўтади, оз миқдорда кўкрак сути билан чиқарилади.\nАсосан жигарда, кўпчилик тўқималар ва сийдикда аниқланадиган 4 метаболитларини ҳосил бўлиши билан, метаболизмга учрайди. Асосан буйракларнинг найчаларида фаол секреция йўли билан ўзгармаган ҳолда (60%) ва метаболитлари кўринишида чиқарилади. Ўзгармаган салицилатнинг чиқарилиши сийдикнинг рН га боғлиқ (сийдик ишқорийлашганда салицилатларнинг ионланиши ошади, уларнинг қайта сўрилиши ёмонлашади ва чиқарилиши аҳамиятли ошади). Чиқарилиш тезлиги дозага боғлиқ: юқори бўлмаган дозалар қабул қилинганида ярим чиқарилиш даври – 2-3 соат, доза оширилиши билан 15-30 соатгача ошиши мумкин\nОғриқ синдромини симптоматик даволаш: бош оғриғи (шу жумладан асбтинент синдромида), тиш оғриғи, томоқ оғриғи, бел ва мушакларда оғриқлар, бўғимлардаги оғриқлар, ҳайз кўришдаги оғриқлар.\nШамоллаш ва бошқа инфекцион-яллиғланиш касалликларидаги (катталар ва 15 ёшдан ошган болаларда) юқори тана ҳароратида қўлланади.\nИчга, катталарга ва 12 ёшдан ошган болаларга: бир марталик доза 0,25-0,5 г ни ташкил қилади, максимал бир марталик доза 1,0 г (0,5 г дан 2 таблетка), максимал суткалик 3,0 г (0,5 г дан 6 таблетка), бир марталик дозани зарурати бўлганида суткада 3-4 марта, камида 4 соатлик оралиқ билан қабул қилиш мумкин.\n6 ёшдан ошган болалар учун вирусли инфекциялар чақирган ўткир респиратор касалликлар фонида қўллашдан ташқари, Рейе синдромини ривожланиш хавфи туфайли (энцефалопатия ва жигарнинг ўткир жигар етишмовчилигини ривожланиши билан кечувчи ёғли дистрофияси) бир марталик доза 0,25 г (0,5 мг дан 1/2 таблетка) ташкил қилади.\nМарказий нерв тизими томонидан: бош айланиши, қулоқларда шовқин (одатда дозани ошириб юборилишининг белгилари ҳисобланади), узоқ вақт қўлланганида – бош оғриғи, кўришни бузилиши, эишитиш ўткирлигини пасайиши, асептик менингит.\nЧиқариш тизими томонидан: буйрак фаолиятини бузилиши; узоқ қўлланганида – интерстициал нефрит, креатининни қондаги миқдорини ошиши билан кечувчи преренал азотемия, папилляр некроз, ўткир буйрак етишмовчилиги, нефротик синдром, шишлар.\nРейе синдроми: (энцефалопатия ва ўткир жигар етишмовчилигининг тез ривожланиши билан бўлган жигарнинг ўткир ёғли дистрофияси).\nмеъда-ичак йўлларининг (МИЙ) эрозив-ярали шикастланишлари (зўрайиш босқичида);\nмеъда-ичакдан қон кетиши;\nметотрексатни 15 мг дозада бир ҳафта ёки ундан кўпроқ бирга қўллаш;\nбронхиал астма, буруннинг ва бурун олди бўшлиқларининг қайталанувчи полипози ва ацетилсалицил кислотасини ўзлаштираолмасликни бирга қўшилиши;\nсалицилатлар ва бошқа НЯҚП қабул қилиш индукция қилган бронхиал астма;\nболаларда (6 ёшгача; 15 ёшгача – иситмани туширувчи сифатида) қўллаш мумкин эмас.\nПрепарат вирус инфекциялари чақирган ўткир респиратор касалликлари бўлган 15 ёшгача болаларга, Рей синдромини ривожланишини хавфи туфайли (энцефалопатия ва жигарнинг ўткир жигар етишмовчилигини ривожланиши билан кечувчи жигарнинг ёғли дистрофияси) буюрилмайди.\nЭҳтиёткорлик билан – антикоагулянтлар билан ёндош даволашда, подаграда, меъда ва/ёки ўн икки бармоқ ичакнинг яра касаллигида (анамнездаги), шу жумладан яра касаллигининг сурункали ва қайталанувчи кечиши ёки меъда-ичак қон кетишларида, буйрак ва/ёки жигар етишмовчилигида, глюкозо-6-фосфатдегидрогеназа танқислигида, гиперурекемияда, бронхиал астмада, ўпканинг сурункали обструктив касаллигида, пичан иситмасида, бурун полипозида, дори аллергиясида, метотрексат ҳафтада 15 мг дан кам дозада бир вақтда қабул қилинганида, ҳомиладорликда (II уч ойлиги).\n– ҳафтада 15 мг ёки кўпроқ доза метотрексат билан: метотрексатнинг гемолитик цитотоксиклиги ошади (метотрексатнинг буйрак клиренси пасаяди ва метотрексатни қон плазмаси оқсиллари билан боғланиши салицилатлар билан алмашинади);\n– антикоагулянтлар, масалан, гепарин билан: тромбоцитларнинг фаолиятини бузилиши, меъда-ичак йўлларининг шиллиқ қаватини шикастланиши, антикоагулянтларни (билвосита) қон плазмаси оқсиллари билан боғланишидан суриб чиқарилиши оқибатида қон кетишини хавфи ошади;\n– бошқа ностероид яллиғланишга қарши препаратлар билан: синергик ўзаро таъсири натижасида меъда ва ўн икки бармоқ ичакда яра ва қон кетишни пайдо бўлишининг хавфи ошади;\n– урикозурик дори воситалари билан, масалан, бензбромарон билан: урикозурик самарани пасайтиради;\n– дигоксин билан: дигоксиннинг концентрацияси буйрак экскрециясини пасайиши натижасида ошади;\n– гипогликемик препаратлар билан: гипогликемик препаратларнинг ацетилсалицил кислотасининг гипогликемик таъсири натижасида гипогликемик таъсири ошади;\n– тромболитиклар гуруҳи препаратлари билан: қон кетиш хавфини пайдо бўлиши ошади;\n– тизимли глюкокортикостероидлар билан Аддисон касаллигида ўринбосар даволаш сифатида ишлатиладиган гидрокортизондан ташқари: глюкокортикостероидлар қўлланганида салицилатларнинг қондаги концентрацияси, салицилатларнинг чиқарилишини ошиши ҳисобига камаяди;\n– антигиотензинга айлантирувчи фермент ингибиторлари билан: простагландинларнинг синтезини ингибиция қилиниши ҳисобига гломеруляр фильтрация пасаяди ва оқибати сифатида антигипертензив самара пасаяди;\n– вальпроат кислотаси билан: вальпроат кислотасининг токсиклиги ошади;\n– глюкокортикостероидлар, этанол (алкоголли ичимликлар) ва этанол сақловчи дори воситалари билан: меъда-ичак йўлларининг шиллиқ қаватига шикастловчи таъсирнинг хавфи ошади, меъда-ичак қон кетишларининг ривожланишини хавфи ошади;\n– наркотик анальгетиклар, билвосита антикоагулянтлар ва тромбоцитлар агрегациясини ингибиторлари, сульфаниламидлар (шу жумладан ко-тримоксазолнинг), трийодтироксиннинг самараларини кучайтиради;\n– гипотензив дори воситалари, диуретикларнинг (спиронолактон, фуросемид) самарасини пасайтиради;\n– плазмада барбитуратларнинг, литий тузларининг концентрациясини оширади;\n– магний ва/ёки алюминий сақловчи антацидлар ацетилсалицил кислотасининг сўрилишини секинлаштиради ва ёмонлаштиради;\n– миелотоксик дори воситалари препаратнинг гематотоксик кўринишларини кучайтиради.\nАцетилсалицил кислотаси қон кетишга мойилликни ошириш мумкин, бу уни тромбоцитларнинг агрегацияга ингибиция қилувчи таъсири билан боғлиқ. Буни жарроҳлик аралашувларининг зарурати бўлганида, шу жумладан тиш суғуриш каби унчалик катта бўлмаган аралашувларда ҳисобга олиш керак. Жарроҳлик аралашувларидан олдин, операция вақтида ва операциядан кейинги даврда қон кетишини камайтириш учун, препарат қабул қилишни 5-7 кун олдин бекор қилиш ва шифокорни хабардор қилиш керак.\nБолаларга ацетилсалицил кислотасини сақловчи препаратларни буюриш мумкин эмас, чунки вирусли инфекцияси ҳолида Рейе синдромининг пайдо бўлишини хавфи ошади. Рейе синдромининг белгилари бўлиб давомли қусиш, ўткир энцефалопатия, жигарнинг катталашиши ҳисобланади. Препаратни лактация даврида қўллашнинг зарурати бўлганида эмизишни тўхтатиш керак. Томирли касалликларни даволашда ацетилсалицил кислотасининг суткалик дозаси 75 дан 300 мг гачани ташкил қилади.\nПрепаратни қабул қилишни автотранспотни ва бошқа механизмларни бошқаришга таъсири аниқланмаган.\nАцетилсалицил кислотаси тератоген таъсирга эга; ҳомиладорликнинг I уч ойлигида қўлланганида юқори танглайнинг кемтигини ривожланишига олиб келади. III уч ойликда туғруқ фаолиятини тормозланишини чақиради (простагландинлар синтезини ингибицич қилиниши), ҳомилада артериал йўлини муддатдан илгари ёпилиши, ўпка қон томирларининг гиперплазияси ва “кичик” қон айланиш доирасида гипертензиясини чақиради. Кўкрак сути билан чиқарилади, бу болада тромбоцитларнинг фаолиятини бузилиши оқибатида қон кетишни пайдо бўлиши хавфини оширади. Даволаниш вақтида этанолни қабул қилишдан сақланиш керак.\nДозани сурункали ошириб юборилиши: плазмада аниқланадиган концентрация интоксикациянинг оғирлик даражаси билан мос келмайди. Сурункали интоксикациянинг ривожланишини энг юқори хавфи кекса ёшдаги шахсларда бир неча сутка давомида суткада 100 мг дан кўпроқ қабул қилинганида аниқланади. Болалар ва кекса ёшдаги пациентларда салицилизмнинг бошланғич белгилари ҳар доим сезиларли эмас, шунинг учун салицилатларнинг қондаги концентрациясини вақти-вақти билан аниқлаш мақсадга мувофиқдир: 70 мг% дан юқори даража ўртача ёки оғир заҳарланишдан дарак беради; 100 мг% дан юқори – жуда оғир, прогностик нохуш. Ўртача ва оғир даражали оғирликдаги заҳарланишда госпитализация зарур.\nДаволаш: госпитализация, меъдани ивиши, фаоллаштирилган кўмирни қабул қилиш, кислота-ишқор мувозанатнинг мониторинги, сийдикнинг рН 7,5-8 орасида бўлиши учун ишқорийлаштириш (жадаллаштирилган ишқорий диурез, агар салицилатларнинг қон плазмасидаги концентрацияси катталарда 500 мг/л дан кўпроқ (3,6 ммоль/л) ёки болаларда 300 мг/л (2,2 ммоль/л) ни ташкил қилса, эришилган ҳисобланади), гемодиализ, йўқотилган суюқликнинг ўрнини тўлдириш, симптоматик даволаш. Кекса беморларда эҳтиёткорликка риоя қилиш керак, уларда суюқликни жадал инфузияси ўпка шишига олиб келиши мумкин. Сийдикни ишқорийлаштириш учун ацетазоламидни қўллаш тавсия қилинмайди (ацидоз чақириши ва салицилатларнинг токсик таъсирини кучайтириши мумкин). Гемодиализ салицилатларнинг концентрацияси 100-130 мг% дан кўп бўлганида, сурункали заҳарланган беморларда – 40 мг% ва ундан паст, кўрсатмалар бўлганида (рефрактер ацидоз, ҳолатнинг прогрессив ёмонлашиши, марказий нерв тизимининг оғир шикастланиши, ўпка шиши ва буйрак етишмовчилиги) кўрсатилган. Ўпка шишида – ўпкаларни кислород билан тўйинган аралашма билан сунъий вентиляцияси.\nТаблеткалар 0,5 г дан.\n1, 2, 5, 10 контур уяли ўрам қўллаш бўйича йўриқнома билан бирга картон қутига жойланади.\nКонтур ўрамларни тенг миқдордаги йўриқномалар билан гуруҳ ўрамига жойлашга рухсат берилади.\nҚуруқ жойда, 250С дан юқори бўлмаган ҳароратда.\nОлдингисиАцетилсалицил кислотаси- Remedy26.04.2018


Ҳинд олимлари: Эйнштейн ва Ньютон назариялари хато - Халқ сўзи\nҲинд олимлари: Эйнштейн ва Ньютон назариялари хато\n15:42 09 Январь 2019 Дунё\nҲиндистон илмий конференциясининг йиллик йиғилишида сўзга чиққан маърузачилар Исаак Ньютон ва Алберт Эйнштейн очган илмий кашфиётларни шубҳа остига олди. Бу ҳақда Би-би-си хабар берди.\nАндра Университети вице-президенти Нагешвар Рао қадимий Рамаяна диний эпосида тилга олинган иблиснинг 24 турдаги самолёти ва замонавий Шри Ланка ҳудудида улар қўниши учун барпо этилган йўлаклар тармоғи бўлганини таъкидлаган.\nДоктор Кришнаннинг сўзларига кўра, Ньютон “гравитацион репулсив [итариш] кучлар табиатини яхши тушунмаган“, Эйнштейн илгари сурган назария эса одамларнинг нотўғри фикр чиқаришига сабаб бўлади.\n“Биз уларнинг қарашларига қўшилмаймиз ва ўзимизни уларнинг баёнотидан четга тортамиз. Бу қарашлар ноўриндир”, - дея маълум қилган Ҳиндистон Илмий Конгресслар Уюшмаси бош котиби Пременду Матур.\n2014 йилда ҳиндистонлик ҳуқуқшунос Рамеш Покриял Нишанк “бутун илм-фан астрологиянинг олдида ип эша олмаслиги“ ва бундан 100 минг йил олдин Ҳиндистонда ядровий бомба синаб кўрилганини иддао қилиб, кўпчиликнинг танқидига учраган эди.


«Ўзбекистон Конституциясига 25 йил» эсдалик нишони таъсис этилди / Ўзбекистон янгиликлари, энг сўнгги хабарлар\n23 янвuary 2020 17:49\nНукусда ишга киритишни ваъда қилиб 900 доллар олган фир...\n23 янвuary 2020 17:08\nЯқин келажакда Қорақалпоғистон ва Хоразмда электр энерг...\n23 янвuary 2020 15:50\nЖАМИЯТ 0 Шархлар 2339 кўрилди\n«Ўзбекистон Конституциясига 25 йил» эсдалик нишони таъсис этилди\nЎзбекистон Президенти Шавкат Мирзиёев «Ўзбекистон Конституциясига 25 йил» эсдалик нишонини таъсис этиш тўғрисида фармон имзолади. Бу ҳақда ЎзА хабар беради.\nЭсдалик нишони Ўзбекистон Конституцияси қабул қилинганининг 25 йиллиги муносабати билан ҳамда мамлакат мустақиллигини мустаҳкамлаш, Ватанга меҳр ва садоқат руҳида тарбиялаш ишларига муносиб ҳисса қўшган фуқароларни тақдирлаш мақсадида таъсис этилди.\n«Ўзбекистон Конституциясига 25 йил» эсдалик нишони 0,25 микрон қалинликдаги олтин билан қопланган мис қотишмасидан тайёрланади ва диаметри 34 миллиметрли доира шаклида бўлади. Эсдалик нишонининг қалинлиги – 2,2 миллиметр.\nУнинг олд томони марказида оқ эмалдан ишланган саккиз қиррали юлдуз тасвирланган. Юлдуз марказида, таралаётган қуёш нурлари фонида Ўзбекистон Республикаси Давлат байроғининг рангли эмалдан ишланган ҳилпираб турган тасвири акс этган.\nЮлдузнинг тепа қисмида баландлиги 3,5 миллиметр бўлган «25» ёзуви, пастки қисмида эса баландлиги 2,5 миллиметрли «йил» ёзуви жойлашган. Эсдалик нишонининг пастки қисмида, саккиз қиррали юлдуз остида мовий рангдаги эмалдан ишланган очилган ҳолатдаги китоб – Ўзбекистон Республикаси Конституцияси тасвири акс эттирилган.


Каримов Фондининг янги кўргазма лойиҳаси – Бобур Исмоилов ижодига бағишланган "Нарративлар" номли кўргазма - Lola Karimova\nКаримов Фондининг янги кўргазма лойиҳаси – Бобур Исмоилов ижодига бағишланган “Нарративлар” номли кўргазма\nКаримов Фонди янги кўргазма лойиҳаси – Бобур Исмоилов ижодига бағишланган “Нарративлар” номли кўргазмани тақдим этади. Тасвирий санъат шинавандалари 10–30 декабрь кунлари Тошкент фотосуратлар уйида рассом ижоди билан танишишлари мумкин. Кўргазмада Бобур Исмоилов томонидан яратилган 50дан ошиқ асарлар намойиш этилмоқда.\n“Ўзбекистон замонавий тасвирий санъатининг ёрқин намояндаларидан бири бўлмиш Бобур Исмоилов, ўзининг ноёб ижоди ва услуби билан Шарқнинг қадимий фалсафасига замонавий тасвирий талқин яратишга улкан ҳисса қўшган мусаввирдир. Унинг асарлари ўзида инсон табиати чуқурлиги, нафислик ва гўзаллик, муҳаббат ва қайғу, орзулар, эртаклар ва ҳажвни мужассам этган бўлиб, уларда қадимги маданий мерос замонавийлик билан уйғунлашади.\nБобур Исмоилов – рассом ва файласуф, иллюстратор, ажойиб театр рассоми, катта ҳурмат қозонган устоз ҳамда Ўзбекистон ва чет эл давлатларида амалга оширилган ижодий лойиҳалар муаллифидир. Буюк ўзбек рассомларининг муносиб издоши бўлмиш Бобур Исмоилов, замонавий тасвирий санъат мактабининг ривожига ўзининг улкан ҳиссасини қўшди. Бобур яратган асарлар инсоннинг хотирасида ёрқин воқеа сифатида муҳрланиб қолади ҳамда кишини яна узоқ муддат уларнинг тасвир ва тарихи ҳақида фикрлашга ундайди.\nМен Бобур ижодини кўп йиллардан бери кузатиб келаётганимдан жуда ҳам бахтиёрман.\nБобур Исмоиловнинг асарлари – замонавий ўзбек санъатининг ажралмас қисмидир,” – дея таъкидлади Каримов Фондининг раҳбари Лола Каримова-Тилляева.\nБобур Исмоиловнинг ҳар бир асарини спектакль саҳнаси ёҳуд оқ-қора кино лавҳасига қиёслаш мумкин. Бадиий тасвирларнинг айнан ҳикоя услубига мансублиги кўргазма мавзусини белгилаб берди. “Нарратив” сўзи (лотинча narrare – сўзлаб бериш, ҳикоя қилиш) адабий термин бўлиб, сўз ёрдамида ифода этиш маъносини англатади. Тасвирий санъатда нарратив сўзи визуал образлар ёрдамида ҳикоя қилиш демакдир.\nКўргазмада намойиш этилган “нарративлар”нинг ифодали ҳикоялари муайян сюжет билан эмас, балки ягона услуб билан ўзаро боғлиқ. Уларни оқ-қора услубда ишланганлиги, деталлар ва композицияларнинг мўл эмаслиги бирлаштиради. Бу эса, ўз навбатида, эътиборни асардаги асосий деталга қаратиб, аниқ ва ифодали жиҳатларни илғай олиш имконини беради.\nБобур Исмоилов ижодига бағишланган кўргазмалар АҚШ, Буюк Британия, Россия ва Францияда ўтказилган.\nКўргазма 10–30 декабрь кунлари Тошкент фотосуратлар уйида бўлиб ўтмоқда. Манзил: Тошкент ш., Истиқбол кўчаси, 4 уй. Иш вақти ҳар куни, соат 10.00дан – 17.00гача (душанбадан ташқари).\nКаримов Фонди 2016 йил октябрда Лола Каримова-Тилляева ва Татьяна Каримова томонидан Мустақил Ўзбекистон асосчиси ва биринчи Президенти Ислом Каримовнинг хотирасига бағишлаб таъсис этилган.\nЎзбек замонавий тасвирий санъат мактабини тараққий эттириш мақсадида Каримов Фонди ўзбек санъат усталари томонидан яратилган асарлар кўргазмаларини Ўзбекистон ва чет давлатларида ташкил этишни ўз вазифаларидан бири қилиб белгилаган.


12 май 2021, Тошкент вақти: 21:58\nКорзинкада арзон гўшт қолмади...\nОзодлик мухбири билан суҳбатда Тошкентдаги “Корзинка.уз” супермаркетларидан бири ходимаси Польшадан олиб келинган дастлабки гўшт партиясининг тезда сотиб бўлинганини билдирди:\n- Бизда ҳозир Польша гўшти қолмади. 17 минг сўмдан сотилди. Музлатилган¸ лекин суяги йўқ ҳисоби¸ лаҳм гўшт эди. Ўзимизнинг гўштлар бемалол¸ суягини 18 мингдан оласиз. Лаҳм 35 минг сўмдан¸ деди супермаркет ходимаси.\nТошкент¸ қолаверса Ўзбекистоннинг айрим бошқа йирик шаҳарларида ҳам ўнлаб шохобчага эга бўлган “Корзинка.уз” марказий идораси 10 сентябрь куни тушдан сўнг дўконларга яна Польша гўшти тарқатилишини билдирди:\n- Бугун яна бир катта партия тушдан кейин тарқатилиши керак. Нархи ўзгаришсиз¸ 17 минг сўмдан бўлади¸ деди Польшадан гўшт олиб келинаëтганини тасдиқлаган супермаркет бош идораси расмийси.\nЖурналист Абдураҳмон Ташанов¸ Польшадан келтирилган мол гўштининг ўтган ҳафтадан бошлаб пойтахтдаги Қўйлиқ ва Фарҳод бозорларида ҳам 17 600 сўмдан сотилаëтганига ўзи гувоҳ бўлганини айтади:\n- Қўйлиқ бозорида ур-йиқит бўлаëтган экан¸ яқин борсам¸ Польшадан келтирилган¸ чиройли қилиб вакуум халтачаларга қадоқланган мол гўшти сотишаëтган экан. Одамлар узун навбат кутиб олишаëтган эди¸ дейди журналист.\nПольша қорамол гўшти етиштирувчилар уюшмаси президенти Jerzy Wierzbicki Озодлик билан суҳбатда¸ Ўзбекистонга Польшадан мол гўшти экспорт қилинаëтганини тасдиқлади¸ бу экспорт миқдори ва нархини эса¸ тижорат сири сифатида очиқлашни истамади:\n- Бундан бир неча ой олдин Ўзбекистон ва Польша ветеринария идоралари ўртасидаги музокаралар якунланди ва биз Ўзбекистонга гўшт экспорт қилишни бошладик. Полъшада етиштирилган қорамол гўшти Европа бозорида жуда ҳам рақобатбардош эмаслиги боис¸ Ўзбекистонга арзон нархда¸ қарийб ярим баҳосига сотилмоқда. Умуман¸ Польша қорамоли гўшти Европа бозорида ҳам бошқаларга нисбатан 20 фоиз арзон юради. Лекин сифати жуда яхши. Бу пулга бундан яхшисини топиш қийин¸ деди Wierzbicki.\nРоссияга қўйилмаган гўшт Тошкентга келдими?\nЎзбекистон бозорларида Польшадан олиб келинган мол гўштининг пайдо бўлгани Украина можароси боис ЕИ Россияга¸ Россия эса¸ ЕИ га нисбатан санкциялар жорий этганидан бир ойча ўтиб кузатилмоқда. ЕИ санкцияларига жавоб ўлароқ Россия¸хусусан¸ Польшадан гўшт ва сут маҳсулотлари сотиб олишни тақиқлади. Бунинг оқибатида аксар ЕИ фермерлари каби¸ Польша чорвадорлари ҳам зиëнга кириб¸ ўз маҳсулотлари учун янги бозор излашга киришди.\nАйрим кузатувчилар¸ Тошкентда сотилаëтган Польша гўшти Россияга киритилмасдан орқага қайтган гўшт бўлиши мумкин¸ деган фаразни илгари сурмоқда.\nОзодлик билан суҳбатда Польша қорамол гўшти етиштирувчилар уюшмаси президенти Jerzy Wierzbicki бундай фаразда асос йўқлигини таъкидлади:\n- Россияга қорамол гўшти сотишда ўзгариш деярли йўқ. Зотан Польша Россияга асосан чўчқа гўшти сотарди. Ўзбекистонга етиб борган гўшт бошданоқ ўзбек бозорига мўлжалланган. Ўзбекистон расмий делегациясининг Польшага келиб¸ гўшт экспорти бўйича музокара қилганидан хабарим бор. Бу ҳақда беш ойча бурун¸ Россия санкцияларидан анча олдин келишиб олинган ва гўштнинг ўзбек бозорига етиб бориш вақти тасодифан санкциялар билан бир пайтга тўғри келди¸ холос¸ дейди Польша қорамол гўшти етиштирувчилар уюшмаси президенти Jerzy Wierzbicki.\nЎтган ой Озодлик билан суҳбатда Лaтвиядaги "Қишлоқ жойлaрдa консультaция вa тaълим мaркaзи" бошқaрув кенгaши aъзоси Кaспaрс Жюринч август охирида йигирмадан ошиқ тадбиркордан иборат расмий ўзбек делегацияси Ригага келиб¸ гўшт ва сут маҳсулотлари сотиб олиш масаласини муҳокама қилганини билдирган эди. Латвиялик расмий¸ яқин ойларда Ўзбекистондан мева-сабзавот олиб келаëтган музлатгич машиналар ўзлари билан ортга гўшт ва сут маҳсулотлари олиб кетиа бошлаши мумкинлиги ҳақида гапирган эди.\nЎзбекистонда озиқ-овқат маҳсулотларига ҳалол деган ëрлиқ ëпиштириш расман бекор қилинган бўлса-да¸кўпчилиги ўзини мусулмон ҳисобловчи оддий истеъмолчилар орасида гўштнинг қандай сўйилгани¸ хусусан¸ исломий қоидаларга мос сўйилган-сўйилмагани билан қизиқиш мавжуд.\nЖурналист Абдураҳмон Ташанов¸ гўшт сотиб оларкан¸ аксар ўзбек истеъмолчиларини бундай савол кўп ҳам қизиқтирмаслигини айтади:\n- Тошкентда нисбатан кичкина бир тоифа бор ва уларгина фақат “тақволи” гўшт ейишга ҳаракат қилади. Бундайлар вилоятларда янаям оз. Аксариятни молнинг қандай сўйилгани кўп ҳам қизиқтирмайди. Муҳими¸ нарх. 17 минг сўм қаердаю¸ 27 минг қаерда? Бозорда ўзимизнинг гўштни 27 мингдан арзонга топиш қийин. Аксар ўзбек истеъмолчисининг асосий мезони¸ чўчқа гўшти бўлмаса¸ бўлди¸ дейди Абдураҳмон Ташанов.\nЎзбекистонда гўшт нега қиммат?\n2011 йил 1 июлида Қозоғистоннинг Божхоналар иттифоқига кириш ва иттифоқ ташқи сарҳадларининг ëпилиши оқибатида Ўзбекистон қозоқ гўштидан маҳрум бўлган эди. Ўшанда бир килограм мол гўшти нархининг 10 доллардан ошгани кузатилган эди.\nГарчи гўшт бозоридаги вазият¸ маъмурий аралашув боис¸ бир оз нормаллашган бўлса-да¸ умумиятла Ўзбекистонда гўшт нархининг муттасил ошиш жараëни тўхтагани йўқ.\n(Қиëс учун - йиллардан бери Прага супермаркетларидаги қорамол нархи ўзгаришсиз қолмоқда ва килоси 5-9 долларни ташкил этади.)\nТаҳлилчилар¸ гўшт бозоридаги қимматчиликни мамлакат қишлоқ хўжалигидаги структуравий ноқислик – аксар ер ҳудудларининг пахта ва ғаллага ажратилиб¸ чорвачилик учун деярли ер қолмагани¸ оқибатда ем-хашак нархининг ошиб кетгани ва чорвачиликнинг инқирозга учрагани билан боғлайдилар.\nАйни пайтда¸ Ўзбекистон истеъмол бозорининг президентга яқин бир гуруҳ шахслар¸ хусусан¸ Мираброр Усмонов ва Зафар Файзиев каби юқори давлат лавозимларини эгаллаб келаëтган шахслар монополиясига айлангани¸ бу бозорнинг эркин бозор қонун-қоидаларидан узоқда қолаëтгани ҳам¸ мустақил кузатувчилар фикрича¸ нарх-навонинг муттасил ошишига сабаб бўлмоқда.


Эксперт: Дарахтларни кесишга мораторийда “туйнуклар” ҳаддан ташқари кўп - Anhor\nAnhor Все посты Эксперт: Дарахтларни кесишга мораторийда “туйнуклар” ҳаддан ташқари кўп\nҲукумат 2020 йил охиригача дарахтларнинг қимматли турларини кесишга мораторий жорий этди. Ушбу ҳужжат муаммони ҳал этиши ва ҳаммасига нуқта қўйиши кутилганди, аммо натижада янада кўпроқ саволлар юзага келди. Anhor.uz нашрига берган интервьюсида Landshaft.uz компаниясининг раҳбари ва ландшафт дизайнер Татьяга Югай нега экспертлар ҳамжамияти қабул қилинган фармондан қониқмаётганини гапириб берди.\n– 2020 йил 31 декабргача давлат ўрмон фондига кирмайдиган дарахтлар ва буталарнинг қимматли турларини кесишга мораторий жорий этилиши ҳақидаги фармонга муносабатингиз қандай?\n– Биз, яъни экспертларни, жамоатчиликни эшитишгани ва, ниҳоят, мораторий эълон қилишганидан мамнунман. Бу экология ва тоза ҳаводан нафас олиш ҳуқуқи учун курашган кишиларнинг ғалабаси. Ҳужжатнинг умидларимизга унчалик жавоб бермаслиги эса бошқа гап.\nДарахтларнинг оммавий кесилиши ва омон қолган дарахтларнинг шоҳларини ваҳшиёна кесиш аср бошидан буён амалга оширилмоқда. Бундай “ободонлаштириш ишлари” бутун мамлакат бўйлаб қулоч отди. Муаммо йил сайин кучайди, ҳар ким ўз хоҳишича шаҳарга тегишли дарахтларга хўжайинлик қилди ва бунинг учун жазосиз қолди.\nЯқинда бир кишининг ғазабини қўзғайдиган воқеа содир бўлди: “Туронбанк” бино реконструкциясини амалга оширди. Бу воқеа атрофдагиларга кўринарли бўлиши учун банк раҳбарияти бино атрофида ўсаётган чинорларни кесишга қарор қилди. Яъни соғлом ва чиройли чинорлар алюкобонддан қилинган фасадни ҳаммага кўрсатиш учун йўқ қилинди. Бу жиноят учун ҳеч ким жавобгарликка тортилмади. Энди тротуарнинг катта қисми жазирама қуёш остида қолган.\n– Энди, яъни мораторий эълон қилинганида вазият қандай ўзгаради?\n– Туб ўзгаришлар юз бермайди, деб қўрқаман. Гап шундаки, ҳужжатда жуда кўп “туйнуклар” бор, шу боис уни турлича талқин қилиш мумкин. Масалан, ўз биносининг фасадини реклама қилиш учун дарахтларни кесишдан ҳам ҳазар қилмайдиган ўша тадбиркорларнинг ўзи табиатни бемалол йўқ қилишда давом этиши ва бунда ўзларини у ёки бу дарахтлар қимматли турларга кирмаслиги билан оқлаши мумкин. Мезон жуда омонат – қимматли ва қимматли бўлмаган дарахт. Бундай чегарани ўтказиб бўлмайди. Ҳозирги вазиятда, у хоҳ баргли, хоҳ игнабаргли дарахт бўлишидан қатъи назар, ҳар бир дарахт қимматлидир. Шу боис дарахтларни кесишга тўлиқ мораторий жорий этиш зарур.\nЯқинда пойтахтдаги Абулла Қодирий номидаги истироҳат боғида Ўзбекистонда биринчи япон меҳмонхонаси қурилиши ҳақида янгилик пайдо бўлди. Ҳаммага маълум, қурилиш жараёнида ҳамма “ортиқча” дарахтлар кесилади ва уларни ҳеч қандай мораторий тўхтатмайди, чунки истироҳат боғи ҳудудида меҳмонхона қурилишига шаҳар ҳокимлиги даражасида розилик берилади. Бу ерда савол туғилади, наҳотки бутун Тошкентда меҳмонхона қуриш учун бошқа жой топилмади?! Шу боис жамоатчилик мораторий жорий этилиши ҳақидаги фармонга унчалик иштиёқ билан муносабатда бўлмаганига ҳайрон қолмаса ҳам бўлади.\n– Бу соҳада яна қандай муаммолар ҳал этилмасдан қолмоқда?\n– Бизнинг энг катта муаммоимиз – ўқимаган, касбга яроқсиз ходимлар. Уларнинг нотўғри иши туфайли кўплаб дарахтлар касалланиб, нобуд бўлмоқда. Хусусан, билимсиз ишчилар соғлом дарахтларни кесишади ёки ёши асрга тенг дарахтларнинг учларини кесиб ташлайди, бу эса уларнинг нобуд бўлишига олиб келади. Бу яшил ўсимликларни кесишдан кўра ҳам жиддийроқ масала. Бироқ бу муаммо ҳеч қаерда расман акс этмаган. Дарахтларни хунук кесиш ва бурдалаш қонунчилик тартибида тўхтатилиши керак.\nШуни қайд этишни истардимки, мамлакатимизда иқлимни яхшилаш бўйича яхши ташаббуслар таклиф қилинмоқда, уларнинг амалда ёмон ишлаши эса бошқа гап. Сабаб битта – лойиҳаларни амалга ошириш учун масъул бўлган кишиларнинг касбга яроқсизлиги. Биз Тошкентнинг бош агрономи Хушнуд Якубов билан ўқиб ўрганиш ва тажриба алмашиш учун маҳаллий ва хорижий мутахассислар ўртасида учрашувлар ташкил қилиш зарурлигини бир неча марта муҳокама қилганмиз. Хусусан, Россия ва Италия экспертлари Ўзбекистон кадрлари учун малака ошириш курсини ишлаб чиқишга тайёр. Аммо гап шундаки, бундай қарорлар мутлақо бошқа даражада қабул қилиниши керак. Ҳозирча бундай қарорлар қабул қилинмаган.\n– Демак, бугунги кунда ландшафт кўкаламзорлаштириш ишлари билан асосан тасодифий одамлар шуғулланмоқда, шундайми?\n– Қисман шундай. Буни яқинда очилган ва қурилишига катта маблағ сарфланган Tashkent City истироҳат боғидан ҳам кўриш мумкин. Шаҳар чиройли боғ яратди, аммо у нафақат самарали ва таассурот қолдирадиган, балки функционал ҳам бўлиши керак. Ҳа, бунда қиммат экин материалларидан фойдаланилди, аммо техник жиҳатдан ишлар профессионал даражада бажарилмаган.\nМасалан, йўллар майда донали фактурали брусчаткадан ётқизилган, аммо бунда гулзорлар брусчатка сатҳидан 10-15 см га кўтарилган. Биринчи жала ёмғиридаёқ гулзордаги лой йўлкаларга тушади ва хизмат кўрсатувчи ишчилар уни Karcher сиз тозалай олмайди. Агар ўсимликлар тротуар сатҳидан 10-15 см пастга экилганида эди, бундай муаммо юзага келмасди. Бундан ташқари, боғда экзотик ўсимликлар жуда кўп, улар маҳаллий иқлимга мутлақо мослашмаган. Кейин экинларнинг бир-биридан узоқлиги ҳам нотўғри олинган. Скамейкалар қўйилган кенг йўлкалар сояда бўлиши, буталар эса манзарани тўсиб қўймаслиги керак. Катта игнабаргли ўсимликлар майсазор марказидаги игнабарглилар композициясида ажойиб кўринган бўларди, қайинлар эса – букетлар гуруҳида. Аммо буларнинг ҳеч бири ҳисобга олинмаган.\n– Ҳукумат мунтазам равишда давлат линияси бўйича минглаб дарахтлар экилгани ҳақида ҳисобот беради. Бундай акцияларга муносабатингиз қандай?\n– Умуман олганда, бу ишлар давлат даражасида олиб борилаётгани кишини хурсанд қилади. Аммо экин материали жиддий бўлишини истардик. Муқаррар яқинлашиб келаётган экологик фожиадан бизни илдиз тизими ривожланган соғлом кўчатларни оммавий экиш қутқариши мумкин. Йирик ўлчамли дарахтларни экиш эса ундан ҳам яхшироқ бўларди. Давлатда мамлакатнинг катта шаҳарларида йирик ўлчамли дарахтларни харид қилиш ва экиш учун муайян миқдорда маблағ ажратиш имконияти бор, аммо бизда негадир кичкина ва ҳали мустаҳкам бўлмаган кўчатларни экиш анъанаси қабул қилинган, кичкина кўчатларнинг кўпчилиги кейинчалик нобуд бўлади.\nБундан ташқари, миқдор билан эмас, балки сифат билан олиш керак. Агар узоғи билан бор-йўғи 10 фоизи тутиб кетса, 100 мингта кичкина, заиф кўчатни экишдан нима фойда? Тутиб кетганлари ҳам илк барглар кубини 10-12 йилдан кейин беради. Катта, шаклланган 1 мингта дарахтни экиш анча самаралироқ ва ренбателлироқ бўларди.\n– Сизнинг ёрдамингизда Тошкентда “Яшил шаҳар” кўнгиллилар ҳаракати ташкил қилинди, унинг доирасида пойтахт аҳолиси ўз маблағлари ҳисобидан дарахтлар сотиб олиб, уларни шаҳар кўчаларига экмоқда. Бузилган экологик фонни тиклаш учун қанча дарахт экиш зарур?\n– Олдингига қараганда анча кўп. Охирги йилларда автомобиллар, кондиционерлар, саноат объектлари сони мамлакатда бир неча бараварга ошди. Демак, яшил ўсимликлар миқдорини ҳам ошириш керак. Маълумки, дарахтлар нафақат ҳавони тозалайди, балки зарарли газлар тарқалишига тўсқинлик қилади, шовқин даражасини бостиради, ҳароратни ва ҳавонинг қуруқлигини юмшатади. Шу боис нобуд қилинган кўкаламзорлар сонини яқин вақт ичида уч бараварга ошириш жуда муҳим.\nМамлакат раҳбариятига очиқ хат


Таваллуд топган сана: 20 noyabr 1928 йил\nВафот этган сана: 27 aprel 1974 йил\nЙўналишлар: Таржимонлар, Ёзувчилар\nЁзувчи Турғун Пўлат асосан 1951 йилдан очерк, ҳикоя, фелъетонлар билан газета ва журналлар саҳифасида қатнашиб келган. Баъзи-баъзида таржимонлик ҳам қилиб турган. «Ичкуёв» 70-йиллар ўзбек насрида янги фикр, янги қараш, ҳаёт ҳақиқатини рўй-рост кўрсатиш нуқтаи назаридан муҳим эди. Шу туфайли ҳам у тез орада кўп қисмли телефильм лентасига кўчди. 1979 йилда ана шу фильм ижодкорлари қаторида адибга ҳам Ҳамза номидаги Республика Давлат мукофоти берилди.\nТурғун Пўлат Ўзбекистон журналистлар уюшмаси (1958) ҳамда Ўзбекистон Ёзувчилар уюшмаси (1971) аъзоси бўлган.\nИстеъдодли адиблар ёзган асарлари ёки нашр бўлган китоблари сонига қараб эмас, баъзан биргина ижод намунаси билан ҳам маълум ва машҳур бўладилар. Ёзувчи Турғун Пўлат ҳам биргина «Ичкуёв» қиссаси билан китобхон ва адабий жамоатчилик эътиборини қозонди.\nТурғун Пўлат 1928 йилнинг 20 ноябрь куни Наманган вилояти Уйчи тумани Машад қишлоғида хизматчи оиласида таваллуд топди. Бироқ болалиги уруш даврига туташ бўлганлигидан бор-йўғи 9-синфгача ўқий олди. Ҳаётнинг ўзи ҳам муаллим, ҳам дорилфунун вазифасини бажарди. Отаси каби у ҳам она қишлоғи Машадда ҳисобчиликдан меҳнат фаолиятини бошлади.\nКейинчалик вилоят қишлоқ хўжалиги банкида ишни давом эттирди. Айни чоғда «Наманган ҳақиқати» вилоят газетаси билан ҳамкорлик қилиб, илк шеърлари, публицистик мақола ва фелъетонларини чоп эттирди. Пировардида ҳисобчи, банк ходимидан моҳир журналист ва адиб сифатида элга танила борди. Айниқса, 50-йилларнинг ўрталарида Тошкентга кўчиб келиши унинг орзу ва истаклари рўёбга чиқишида муҳим ўрин тутди.\n«Адабиётга болаликдан ҳавасим зўр эди, - деб ёзади у ўз таржимаи ҳолида, - мана шу интилиш мени журналистика даргоҳига олиб келди. Аввал Наманган вилоят газеталарида, сўнгра Республика «Қизил Ўзбекистон» (ҳозирги «Ўзбекистон овози») газетасида, «Ўзбекфильм» киностудиясида, Ўзбекистон телеграф агентлигида адабий ходим, бўлим мудири, муҳаррир, таржимон лавозимларида қалам тебратдим. «Шарқ юлдузи» журналида бўлим мудири вазифасини ўтадим.\nТурғун Пўлат авжи ижоди равнақ топаётган бир даврда, аниқроғи, 1974 йилнинг 27 апрелида тўсатдан вафот этган. Турғун Пўлатнинг беш ўғил, тўрт қиз, ўн тўққиз невара ва беш эвараси адиб умрига умр қўшмоқдалар.


Роналду собиқ севгилиси, калтакесак ва Сальвадор маҳбуслари – ҳафта сурати - 14.09.2020, Sputnik Ўзбекистон\nЎтган ҳафта 5-11 сентябрь кунлари жаҳоннинг етакчи халқаро фото-агентликлар ва ОАВлар томонидан тасвирга олинган энг ёрқин суратларни эътиборингизга ҳавола... 14.09.2020, Sputnik Ўзбекистон\n16:16 14.09.2020 (янгиланди: 17:04 14.09.2020)\n© AFP / Tiziana FabiКриштиану Роналдунинг собиқ дугонаси, италиялик модель Элиза Де Панисис Венеция 77-чи кинофестивалида\n© Sputnik / Justin Griffiths-Williams / Фотобанкка ўтишЖулиан Ассанж тарафдори митингда, Лондон, Буюк Британия.\n© Sputnik / Neal Waters / Фотобанкка ўтишКалифония штатида ўрмон ёнғини\n© Sputnik / Grigory Sysoev / Фотобанкка ўтишМосква шаҳари куни, "Коломенское" паркада XVI-XVII аср саҳна либосларида.\n© Sputnik / Alexey Maishev / Фотобанкка ўтишМинск, мухолифат норозилик акцияси иштирокчиси.\n© Sputnik / The Press Service of the President of the Republic of Belarus / Фотобанкка ўтишБелоруссия президенти Александр Лукашенко россиялик журналистларга интервью чоғида.\n© AFP / Savo PrelevicЧерногория парламент сайловларидан сўнг митинг иштирокчиси.\n© AFP / Dibyangshu SarkarҲиндистон, Калькутта яқини, фермер велосипедда сув лилияларни олиб кетмоқда.\n© AP Photo / Noah BergerПортленд, полиция намойишчиларни тарқатмоқда.\n© REUTERS / Maciek Jazwiecki/Agencja GazetaВаршава полицияси Extinction Rebellion намойиш иштирокчисини қўлга олмоқда.\n© REUTERS / Jose CabezasСальвадор Quezaltepeque қамоқхонасидаги жиноий гуруҳ аъзолари.\n© AFP / Lionel BonaventureФранциялик овчи-аёл Жоанна Клермон Перпиньян яқинида, фотосессия\n© REUTERS / Soe Zeya TunБангкок, Pet Expo Thailand аёл гекконлар билан.\n© AFP / Gabriel BouysИспаниялик дизайнер Андрес Сард либослар тўплами намойиши. Мадрид - Mercedes Benz Fashion Week.\n© Sputnik / Mikhail Voskresenskiy / Фотобанкка ўтишХитой ҳарбий хизматчилари - Type 96 танкида. "АрМИ-2020" ўйинлари.\n© REUTERS / Jonathan ErnstДональд Трамп тарафдорлари, Смит-Рейнольдс аэропорти, Уинстон-Салем, АҚШ.\n© AFP / Tang Chhin SothyКамбоджа, ўқувчи дезинфекция туннелдан ўтмоқда.\n© REUTERS / Zohra BensemraСенегал, фуқаро Кеур-Массар кўчаларидан қўлбола ясалган қайиқда кетмоқда.


Ҳар бир оилада иқтисодий қийинчиликлар учраб туради. Руҳшуносларнинг фикрича, бундай вазиятда оилавий муаммолар кўпайиши кузатилади.\nБатафсил... Янги шарх қўшиш ИККИНЧИ ХОТИНМИ Ё БИРИНЧИ ФАРЗАНД? ҚАЙ БИРИ ҚАДРЛИРОҚ?\nТурмушга чиқяпсиз! Балки турмуш ўртоғингиз сизгача маълум ҳаётий тажрибага эга, уйланган ва ҳатто, биринчи никоҳдан фарзандлари ҳам бордир.\nБатафсил... Янги шарх қўшиш БИР УМРГА? БИРГА? ЯХШИ МУНОСАБАТЛАРНИНГ 13-ҚОИДАСИ\nВазият: жуфтингиз сизга ўз хис-туйғуларини очиқ баён қилишга ўрганмаган. Агар сиз унга дил изҳори қилсангиз, у сизга жавобан оддийгина “мен ҳам” дейиш билан кифояланади. Батафсил... Янги шарх қўшиш «ДАМ ОЛМОҚЧИМАН, АММО ДАМИМ ИЧИМДА...»\nБир мақомда ва зерикарли ўтаётган ҳаётга ранг бериш, оила даврасида тоғ ёнбағирларига чиқиб дам олиш, муҳитни ўзгартириш ва шу орқали муносабатларга мустаҳкамлаш кўпчилик аёлларнинг орзуси. Батафсил... Янги шарх қўшиш УЙ БЕКАСИ БЎЛИШ АФЗАЛМИ, УЯТМИ, ЗЕРИКАРЛИМИ ЁКИ?..\nЎйлаб кўрсангиз, уй бекаси деган тушунча кимдадир ҳурмат ҳиссини уйғотади, кимдир уйда ўтирадиган аёлларни менсимайди, яна кимнингдир қандай қилиб кун бўйи уйда ўтириш мумкинлигига ақли етмайди. Батафсил... Янги шарх қўшиш «ЭР-ХОТИННИНГ ЁШИ МУНОСАБАТЛАРГА ТАЪСИР ЭТАДИМИ?»\n«Эрим мендан саккиз ёш катта. Қачон қарама «Кўп нарсага ақлинг етмайди, ҳали ёшлик қиласан» деб насиҳат қилгани-қилган. Унинг йўл-йўриқлари, ҳатто, ётоқхонамизда ҳам тинмайди...» Батафсил... Янги шарх қўшиш ЭРИНГИЗ «ЮРСА», ФАҚАТ УНИ АЙБЛАМАНГ!\n«Кун бўйи тиним билмасам, қайнота-қайнонамнинг хизматини қилсам, болаларга қарасам, бунинг устига ишли аёлман, эримнинг хиёнатида нега мен айбдор бўларканман?» Батафсил... Янги шарх қўшиш ХИЁНАТДАН КЕЙИНГИ ҲАЁТ Оилангизга ҳамманинг ҳаваси келади. Эр-хотин бир-бирингизни тушунасиз, ҳар қандай вазиятда қўллаб қувватлайсиз. Батафсил... Янги шарх қўшиш ЁТОҚXОНА УЧУН РАНГЛАР УЙҒУНЛИГИ\nБир-бирига яқин бўлган яшил ва феруза рангини уйғунлаштирган ҳолда ажойиб натижага эришасиз, бундай xонада мароқ билан ором оласиз.\nБатафсил... Янги шарх қўшиш «МАОШИМ ТУФАЙЛИ ЖАНЖАЛ ЧИҚЯПТИ»\n— Тиббиёт коллежини тамомлаб, ишга жойлашганимга ҳали унча кўп вақт бўлгани йўқ. Онам билан бир ташкилотда ишлаймиз. Батафсил... Янги шарх қўшиш Бошқа мақолала...\n«УЧИНЧИ МАРТА АЖРАШГИМ ЙЎҚ!»


ИнтерФУТБОЛ :: Арсен Венгер: "Зaмoнaвий футбoлдa тoбoрa кўпрoқ ҳимoявий тaркиб шакллантиришга эътибoр қaрaтилмoқдa"\nАрсен Венгер: "Зaмoнaвий футбoлдa тoбoрa кўпрoқ ҳимoявий тaркиб шакллантиришга эътибoр қaрaтилмoқдa"\nГазетамизнинг аввалги сешанба куни нашрдан чиққан сонида нафақат «Арсенал», балки бутун дунё футболи тарихида ёрқин из қолдирган мураббий Арсен Венгер ва унинг машҳур-нотаниш мухлислари ўртасидаги видеомулоқотнинг биринчи қисмини ҳавола этгандик. Демак, бугун суҳбатнинг иккинчи ярми билан танишишингиз мумкин. Бунда франциялик футбол профессори дунёнинг турли бурчакларидаги оддий фанатлар билан ҳам мулоқотга киришган.\nМАШҲУР ШАХСЛАР САВОЛЛАРИ\n- Футбол мавзусига дахли йўқ ўқиган охирги китобингиз қайси? (Жереми Деллер, рассом):\n- Ҳозирги кунда Юваль Ной Харари қаламига мансуб Sapiens асарини ўқияпман. Бошқа инсонларни тушуниш учун ёрдам берадиган ҳар қандай китобни ўқишга вақт топаман. Булар орқали жамият ва демократияни қандай ривожлантиришаётганини тушунасан. Менимча, айни пайт бутун дунё ҳамжамияти муааммолар гирдобида. ФИФАда ҳам бу билан тўқнашдик. Дейлик, Англия ҳам ҳозирда кўплаб муаммоларни ҳал қилиш билан банд.\n- Қайси фильмни севиб томоша қиласиз? (Азиф Кападиа, режиссёр)\n- «Ярим тунги экспресс», менимча. Бу мавзуда талабалик даври ўзим ҳам изланганман - АҚШ ҳамда Туркия ўртасидаги муносабатларни ўрганиб чиққандим. Яқинда «Богем рапсодияси» ва Элтон Жон ҳақидаги «Рокетмен» картиналарини томоша қилдим. Чунки Жон билан бироз танишмиз. Яна Висконтининг айрим кинофильмларини кўрдим.\n- Ҳурматли сэр, «Арсенал» тарихидаги буюк футболчилардан бири Тьерри Анри «канонирлар»ни бошқариш ва бизни ютуқлар сари одимлаш салоҳиятига эгами? (Спайк Ли, режиссёр)\n- Буни мен ҳам хоҳлардим. Умид қиламанки, Анри омадли мураббийлар сафига қўшилади ва вақти келиб, «Арсенал» бошқарувини қўлга олади. Унгача эса «Арсенал» чемпионликни нишонлашидан умидворман. Ахир ҳозир жамоани бинойидек мутахассис бошқаряпти-ку. Микель Артета кўп нарсага қодир.\n- Охирги йиллар футбoлдa тeнгсизлик кучaйиб бораётганига гувoҳ бўлмoқдaмиз. Дейлик, АПЛ клублaри миллиoнлaб дoллaр фoйдa кўрмoқдa, Англия чемпионати қуйи лигaлари иштирокчилари аксинча, зўрға фаолият юритмоқда. Хуллас, ҳозирги иқтисoдий тизим баъзилaргa ҳaддaн тaшқaри кўп бoйлик бермоқда, бошқаларни қaшшoқлик сари етаклаяпти. Мавжуд ҳолатни ўзгaртириш учун муxлислaр, футбoлчилaр вa мурaббийлaр қaндaй бирлaшишлари мумкин? (Кен Лоуч, режиссёр)\n- Вақтида Пaриждa Кeн Лoуч билaн пoeзддa учрaшгaндим вa иккимиз фильмлaр ҳaқидa қисқача суҳбaтлaшдик. Ҳa, у бoй вa кaмбaғaллaр ўртасидаги муaммoдан қаттиқ эзилади. Ўзи бу ҳaётдa бaъзи oдaмлaр oмaдли, бoшқaлaр oмaдсиз. Футбoлда бу муaммoни кaмбaғaл клубларга ёрдaм қўлини чўзмай туриб, ҳaл қилиш имконсиздир. Aгaр зўрға кун кўраётган жамоаларга ёрдaм бeрилмаса, улaр йўқлик сари сингиши ҳеч гап эмас. Футбoл мaйдoни вa aтрoфингиздaги уйлaрни кўриб, ҳaёт бoрлигини тушунaсиз. шахсан мен учун футбoл мaйдoнисиз ҳaёт йўқ. Барчамиз турли дaрaжaдa футбoл ўйнaгaнмиз, бунга қандайдир боғлиқмиз. Оддий айтганда, футбoл жaмoaтчиликнинг бир қисми. Жaмoa эса футболнинг бир бўлаги. Oдaмлaр нимaни oрзу қилишса, барчасини рўёбга чиқариш учун ҳaр бир жaмoaни қўллaб-қуввaтлaшлари кeрaк.\n- Эммануэль Пeти ЖЧ-98 финaлидa гoл ургaнидa ва Франция термаси ғалаба қозонганида, ўзингизни қaндaй ҳис қилгандингиз? (Эдриан Данбар, актёр)\n- Албатта, чексиз бахтиёрликни туйдим, ахир биринчидан, Франция - жонажон мaмлaкaтим. Иккинчидaн, Пeти узoқ вaқт дaвoмидa тeрмa жaмoaдa ўйнaмaгaнди. Ўшa пaйт жамоани бошқарган мурaббий Эме Жaкe жудa aқлли oдaм ҳисобланади. «Бу йигитни oлиб бoринг, у сизни ранжитмайди», - дея маслаҳат берганимда, Эме мeни тинглaди. Умуман, Пeти мен учун 1998 йилги жaҳoн чeмпиoнaти рaмзи эди.\n- «Aрсeнaл»дан кетаётганингизда, ҳaётингиз мазмуни йўқолаётгандек туюлмаганми? (Саффрон Берроуз, актриса)\n- Aлбaттa, бу xудди мазмуни бой рoмaннинг якуни кaби эди. Сиз энди ўзингиз ёқтирган инсoн билaн гaплaшoлмaйсиз, фақат мaшғулoтлaр ёки стaдиoнгa кeлишингиз мумкин. Олдин бундай ҳолатга сира дуч кeлмaгaндим. Ахир 22 йил давомида клуб билaн шуғуллaндим ва кeйин бирданига тўxтaдим. Бу жудa қийин. Клуб билaн бaрчa aлoқaлaрни бутунлaй узишни xoҳлaгандим, чунки лондонликларга шуниси маъқул кўринди. Барчаси бир бўлиб, ўйинлaр пaйти стaдиoнгa ҳам бoрмaсликкa қaрoр қилдим. Aммo ҳaли ҳaм «Aрсeнaл»гa бутун вужудим билан мухлисман. Инсон ўз имкoнияти чeгaрaсидa ишлaйди, шундaн кeйин на йиғлaйди ва на шикoят қилади. Тўғри, у сокинликда aзoблaнaди. Мeн ҳозир худди шундaй аҳволдаман.\nНОТАНИШ МУХЛИСЛAР СAВOЛЛAРИ\n- Қaйси тилдa гaплaшиш вa кўпрoқ ўқишни ёқтирaсиз? (Эндрю Гогарти, Лондон)\n- Фрaнцуз тилидa, албатта. Бундан ташқари, нeмис вa инглиз тиллaрини ҳам яxши билaмaн. Итaльянча, испaнча, япoнча терминларни бироз тушунaмaн, лeкин у қaдaр яxши гaпиролмaймaн. Тўғри, агар шу мамлакатларда маълум муддат яшaшимга тўғри келса, тил борасида муаммога дуч келмаслигим аниқ.\n- Микeль Aртeтaгa айнан қaндaй мaслaҳaт бeрa оласиз? (Стефан, Париж)\n- Жaмoaгa aввaлгидeк мунoсaбaтдa бўлишни дaвoм этиши керак. Ўз фалсафаси учун oxиригaчa курашсин. Ўйлaймaнки, «Арсенал» ҳозир яxши жaмoaвий руҳгa эгa вa мувaффaқиятгa эришиши мумкин. Клубнинг ўтгaн мaвсумгa нисбaтaн бaъзи тaркибий қисмлaрни яxшилaши қийин эмас, ҳар ҳолда. Ишoнчим кoмил, «Aрсeнaл» кучли тўртликкa кириш салоҳиятига эга. Бинобарин, жамоа сифатли трaнсфeрлaрни aмaлгa oширди, ҳимoяни кучaйтирди вa мaвжуд футбoлчилaрни олиб қoлди. Клубдаги охирги вақтларимда Обaмeянгни сoтиб oлгандим, мана, уни сaқлaб қoлишди. Қисқаси, лондонликларда зарур ҳaммa нaрсa бoр вa зaиф тoмoнлaри йўқ. Шундай экан, жорий мавсум жамоа барчани aжaблaнтириши мумкин.\n- «Aрсeнaл»дaги фаолиятингизнинг якуний қисмида сизни тeз-тeз тaнқид қилишди. Бу сизгa қaндaйдир тaъсир кўрсaтганми? (Самрат, Деҳли)\n- Танқидга муносабатда аввало, нимa aдoлaтли вa нимa aдoлaтсиз эканлигини тaҳлил қилиш кeрaк. Aлбaттa, тaнқид тaъсир қилмай қўймайди. Кимдир танқидларга бепарво қарашини айтса, бунга ишонманг. Айниқсa, сизгa энг яxши дамларни берган клубда танқидга учрасангиз, қийналишингиз турган гап. Менга нисбатан салбий қарашлар 2016 йили чемпионликни қўлгa киритoлмaй, 2-ўрин билан чекланганимиздан кейин бoшлaнди. Тасаввур қилинг, агар «Арсенал» ҳoзир 2-ўринни эгaллaса, бу кaттa мувaффaқият сифатида баҳоланади. Яна бир гап - «Лeстeр»нинг чемпион бўлганида, аслида қолган барча клублар aйбдoр. Қолаверса, жамоанинг ўзи ажойиб эди. Ахир «тулкилар» ўша мaвсум aтиги 3тa ўйиндa мaғлубиятга учрашди. Умуман, агaр сиз бирoр жoйдa узoқ вaқт ишлaсaнгиз, қачондир танқидга ҳaм йўлиқишингиз табиий ҳол.\n- Айтингчи, сизни бирор марта Aнглия тeрмa жaмoaси бош мураббийи ролига таклиф қилишгaнми? Шундaй бўлсa, нeгa кўнмагансиз? (Гэвин Стэмп, Кингстон)\n- Ҳа, Aнглия тeрмaсига кўп бора чақиришган. Таклифларни асосан 2та сaбaб туфайли рaд этганман. Биринчидан, ушбу лавозимда инглиз мураббийи ишлаши шарт, дeб ўйлaрдим. Иккинчидaн, ўшa пaйт «Арсенал»даги ишимдан айрилишни истамаганман. Чунки ўзим яxши кўргaн футболга мойил клубдa эдим. «Бaвaрия», «Ювeнтус», «Бaрсeлoнa»... Кўплaб клублaр ҳам мeн билaн бoғлaнган. Энди ўша вақтдаги қароримдан фaxрлaнaмaн. Стaдиoн қурилишига пул тўлaнаётгaн даврда клуб анча мураккаб ҳолатга тушди. Гaп фaқaт чeмпиoнлик учун курашишда эмас, клуб билaн қийин дaврни ҳам енгиб ўтиш керак эди. Қисқаси, айнан шундай қилишни хоҳладим. Эҳтимoл, бaъзилар имкониятни қўлдан чиқарганим, кeчикканимни айтишар... Балки шундайдир, лeкин ўзим бошқача фикрдаман.\n- Чирoйли футбoлгa ошуфталик ортидан бироз омадсизликка йўлиққанингиз ҳақидаги фикрларга қaндaй қaрaйсиз? (Мэтт, Хайбери)\n- Зaмoнaвий футбoлдa тoбoрa кўпрoқ ҳимoявий тaркиб шакллантиришга эътибoр қaрaтилмoқдa. Чунки oлимлaр эндиликда футбoлчилaрнинг жисмoний сифaтлaрини ривoжлaнтириш билaн шуғуллaнишмоқда. Aммo спoртнинг мaълум даврида тaшaббус кўрсaтaдигaн ижрочиларга имкoният бeриш муҳим. Aкс ҳoлдa, ўйиндан жудa тeз зeрикишингиз ҳеч гап эмас.\n- Англия футбoлидa oвқaтлaниш вa сoғлoм турмуш тaрзи бўйичa мaълум инқилoбга қўл урдингиз. Псиxoлoгия - элит спoртнинг зaмoнaвий трeнди. Қизиқ кeлaжaкдa ўйингa яна қайси жиҳат тубдaн тaъсир ўтказиши мумкин? (Дэн Грэм, Мельбурн)\n- Нeйрoбиoлoгия. Нимa учун? Чунки ҳозир жисмoний тeзлик чeгaрaсигa дeярли eтиб келдик. Кeйинги қaдaм - қaрoр қaбул қилиш тeзлигини ривoжлaнтириш. Ҳaрaкaт тeзлиги, мувoфиқлaштириш тeзлиги - бу нeврoлoгиягa ундайди. Сўнгги 10 йил ичидa футбoлчилaр тeзлиги вa кучи кескин яxшилaнди, энди ҳaммa жамоаларда спринтeрлaр бoр. Кeйинги қaдaм - мия тeзлигини ошириш.\n- «Тoттeнxэм»гa асл мунoсaбaтингиз қaндaй? (Жасмин Баба, Лондон)\n- Нaфрaт кўзи билан қарамайман, лeкин бу жамоа мен учун ҳамон рaқиб ҳисобланади. «Aрсeнaл»дa ишлaгaнимда, клуб aнъaнaсини сaқлaб қoлиш учун «Тoттeнxэм»ни мaғлуб этиш жудa муҳим эди. Рaқoбaт aқлдaн тaшқaригa чиқмaсa, муҳим aҳaмият касб этади.\n- Қaйси футболчини сотиб oлoлмaгaнингиздaн aфсуслaнaсиз? (Росс Хэмилтон, Белфаст)\n- Oҳ! Бундайлaр 50 нафаргa яқин! Эҳтимол, Криштиaну Рoнaлду билан келишолмаганимиз кўпроқ афсуслантирса керак. Чунки ўшанда «Спoртинг» билaн кeлишувни нақд қилгандик, aммo «МЮ» Кaрлуш Кeйрушни ёрдaмчи мурaббий лавозимига олди ва унинг воситасида Рoнaлдуни илиб кетди. Ваҳоланки, трансфер масаласида дeярли ҳaммaсини ҳал қилиб улгургандик. Криштиануда ҳаттоки, «Aрсeнaл» фoрмaси ҳам бoр эди, мeн эса у вa oнaси билaн мaшғулoтлар бaзaсидa бирга тушлик қилгандим. Бу биттa мисoл, холос. Умуман, ҳaр қaндaй кaттa клуб учун армонга айланган буюк футбoлчилaр рўйxaти мaвжуд.\n- Aгaр тaриxгa қaйтиш имкони берилса, 2006 йили «Бaрсeлoнa»гa қaрши кечган ЧЛ финaлидa нимaни ўзгaртирардингиз? (Аде Соларин, Копенгаген)\n- Очиғи, бу сaвoл устида кўп бош қотирганмaн. Эҳтимoл, сўнгги 13 дaқиқaдa 1:2 ҳисoбидa ютқaзаётиб, 2 нафар мaркaзий ҳимoячи билaн чекланармидим...? Ачинарлиси, ўша мавсум ЧЛдa Зидaн вa Рoнaлдуси бор «Рeaл»ни, Ибрaгимoвич, Трeзeгe вa Виeйрaси бор «Ювeнтус»ни енгиб, финaлгa чиқдик ва якунда... Ваҳоланки, «плeй-oфф»дa ушбу жaмoaлaрдaн 1та ҳам гoл қабул қилмадик. «Бaрсeлoнa»дeк жaмoaгa қaрши учрaшувнинг сўнгги 20 дaқиқaсини 10 киши билaн ўткaзиш жуда қийин. Aммo яна 2та гoл уришимиз мумкин эди, фақат имкoниятлaрни қўлдaн чиқардик.\n- ЖЧ aтрoфидaги шунча шoв-шувлaрдaн сўнг ФИФA eтaкчилaридaн бири сифaтидa муxлислaр ишoнчини тиклaш учун нимa қилa oлaсиз? (Мэтью Чонг, Куала-Лумпур)\n- Тўлиқ шaффoфлик зaрур. ФИФA тўлиқ oчиқ бўлиши кeрaк, унинг ҳисoб рaқaми ҳам. На ФИФA ва на унинг маблағи ташкилот рaҳбaрлaригa тегишли, барчаси футбoлни сeвaдигaнлaрники! ФИФAгa тaълим миссияси кeрaк. Aйни пaйт Eврoпaдa футбoл яxши тaшкил этилгaн, aммo бoшқa томонларда бундай эмaс. Ҳaммa ўзини футбoлдa нaмoйиш этиш имкoниятигa лoйиқ вa ФИФA айни шуни йўлга қўйиши шарт.\nМуҳаммадхон ПЎЛАТОВ тайёрлади


Ўзбекистон Мозори Шарифдаги аэропортни тиклаш ишларини бошлади - Anhor\nAnhor Все посты Ўзбекистон Мозори Шарифдаги аэропортни тиклаш ишларини бошлади\nЎзбекистон Мозори Шарифдаги аэропортни тиклаш ишларини бошлади\n14 ноябрь куни Ўзбекистон президентининг махсус вакили Исматулла Эргашев Афғонистон шимолидаги Балх вилоятида маҳаллий расмийлар билан учрашувда Ўзбекистон Мозори Шарифдаги Мавлоно Жалолиддин Муҳаммад Балхий халқаро аэропортини реконструкция қилишини маълум қилди, деб ёзади UzNews Афғонистоннинг Tolo News нашрига таянган ҳолда.\n«Биздан аэропорт фаолиятини тиклаш ва зарарланган ускунани таъмирлашда ёрдам беришга чақиришди. Шу боис Ўзбекистондан 30 нафар техник ходим олиб келдик. Тез орада аэропорт фойдаланишга топширилади», – дейди Исматулла Иргашев.\nБундан ташқари, Мавлоно аэропортида вазирликнинг 83 нафарга яқин техник ходими Ўзбекистонда ўқитилади.\nБалх вилояти ҳокими Қудратуллоҳ Ҳамзанинг сўзларига кўра, Афғонистоннинг Ўзбекистон олдидаги электр энергияси бўйича қарзи юзасидан ҳам музокаралар ўтказилган. “Биз банк тизимидаги муаммолар ҳал бўлгач, тўловни тўлашимизни ва Ўзбекистон импорт қилинадиган электр энергиясини қисқартирмаслиги кераклигини айтдик”, – дейди у.


Қарздор ижро ҳаракатларига фаол қаршилик кўрсатганлиги боис жиноий иш қўзғатилган 17-09-2021, 08:58 | Zamin.uz\n22:30 / 07.09.2021\nҚарздор ижро ҳаракатларига фаол қаршилик кўрсатганлиги боис, жиноий иш қўзғатилган\nЖорий йилнинг 5 сентябрь куни «Telegram» ижтимоий тармоғидаги «Turon24» каналида «Қашқадарёда ўқитувчи алимент сабабли қамалди» сарлавҳали видеохабар тарқалди. Ушбу хабар Бюронинг вилоят бошқармаси томонидан ўрганилди.\nАйтиб ўтиш керакки, Мажбурий ижро бюросининг давлат ижрочилари суд ва бошқа ваколатли органлар қарорларини ижро этади. Ушбу қарорлардан норози бўлган фуқаролар судга мурожаат қилишлари керак бўлади ва бу ҳақида уларга тушунтирилади. Аммо баъзида қарздорлар буни билишса-да, ўз аламини давлат ижрочиларидан олмоқчи бўлишади. Қарздор фуқаро Э.Садинов ҳам шу йўлни танлади.\nАниқланишича, ФИБ Қарши туманлараро судининг 08.09.2018 йилдаги ижро варақасига асосан қарздор Э.Садиновдан ундирувчи З.Раҳмонованинг фойдасига бир нафар вояга етмаган фарзандининг моддий таъминоти учун ¼ қисм миқдорида алимент ундириш тўғрисидаги ижро ҳужжати 20.09.2018 йилда Бюронинг Қамаши тумани бўлими иш юритувига келиб тушган. Шу куннинг ўзида ижро иши юритиш тўғисида қарор қабул қилиниб, тарафларга маълум қилинган. Шунингдек, уларга ўз қонуний ҳуқуқ ва мажбуриятлари тушунтирилган, қарздор Э.Садиновга нисбатан Ўзбекистон Республикаси ҳудудидан чиқиш ҳуқуқларини вақтинча чеклаш тўғрсида қарор қабул қилинган.\nЭ.Садинов 2021 йилнинг май ойига қадар бўлган алимент пулларини тўлаган. Давлат ижрочиси томонидан 24.08.2021 йилдаги алимент қарзини ҳисоблаш тўғрисидаги қарорига асосан қарздор июнь, июль ва август ойлари учун алимент пулларини тўламаганлиги боис, қарздорлиги 1.947.615 сўмга етган.\nЭ.Садиновга алимент тўлаш билан боғлиқ қонунчилик талаблари яна бир бор тўлиқ тушунтирилиб, алимент пуллари тўланмасдан қолган тақдирда Ўзбекистон Республикаси МЖтКнинг 47/4-моддаси талаблари асосида жавобгарликка тортилиши ҳақида расмий огоҳлантириш берилган.\nДаъвогар З.Раҳмонованинг мурожаати асосида жорий йилнинг 24 август куни қарздор Э.Садиновнинг алимент қарздорлигини ундириш мақсадида, унинг ижро варақада кўрсатилган манзилига бўлим бошлиғи ўринбосари, давлат ижрочилари ва холислар иштирокида борилган.\nМажбурий ижро ҳаракатлари давомида қарздор ва унинг онасига суд қарорида кўрсатилган талаблар тушунтирилиб, қарздорликни бартараф этишлари, акс ҳолда, қарздорлик унинг мол-мулки ҳисобидан ундирилиши такроран айтилган. Аслида қарздорга бу ҳақида суд қарори чиққан пайтда ҳам, ундан кейин бир неча маротаба айтилган. Шунингдек, ҳаммамиз яхши биламизки, қонунни билмаслик, ҳеч кимни жавобгарликдан озод қилмайди.\nҚарздорлик бартараф этилмаганидан сўнг, давлат ижрочилари томонидан қарздорнинг мулкий ҳолати кўздан кечирилиб, яшаш уйидан бир дона 32 дюмли рангли телевизор хатлаб чиқилаётган вақтда қарздор ва унинг оила аъзолари томонидан ижро ҳаракатларига фаол қаршилик кўрсатилган. Ножўя сўзлар билан ходимларни хақорат қилиб, уларнинг қўл, юз ва танасининг турли қисмларига енгил тан жароҳати етказиб, (шунингдек, темир жисм билан ҳам) давлат органи ходимларининг қонуний талабларини бажармаганлиги аниқланган.\nУшбу ҳолат юзасидан, Қамаши туман прокуратураси томонидан олиб борилган терговга қадар текширув натижаларига кўра, қарздор Э.Садиновга нисбатан Жиноят Кодексининг 219-моддаси билан жиноят иши қўзғатилиб, эҳтиёт чораси сифатида қамоққа олинган. Ҳозирда тергов ҳаракатлари олиб борилмоқда.\nҚашқадарё вилоят бошқармаси\nЯнгиликлар » Жамият » Қарздор ижро ҳаракатларига фаол қаршилик кўрсатганлиги боис, жиноий иш қўзғатилган


ҲАРБИЙЛАРНИНГ ЧАРОҒОН ВА ФАЙЗЛИ УЙЛАРИ - Ўзбекистон овози газетаси\nМустақиллик йилларида Қуролли Кучларимиз тизимида ҳам кенг кўламли изчил ислоҳотлар олиб борилди. Ҳарбий хизматчиларни ҳар томонлама қўллаб-қувватлаш, уларни ижтимоий муҳофаза қилиш масалалари давлат сиёсатининг устувор йўналишларидан бирига айланди. Шу боис бугунги кунга келиб, ёшларимиз орасида ҳарбий касбни эгаллаётганлар, Ватан ҳимоячиси бўлишга интилаётганлар тобора кўпайиб бормоқда.\nАйниқса, ҳарбий хизматчиларни уй-жой билан таъминлаш, замонавий ҳарбий шаҳарчалар қуриш ва мавжудларини реконструкция қилиш, ҳарбий хизматчилар ва уларнинг оила аъзолари эҳтиёжларига жавоб берадиган барча қулайликларни яратишга алоҳида аҳамият қаратилмоқда.\nЎтган йил Тошкент ҳарбий округида хизмат қилаётган бир гуруҳ ҳарбий хизматчилар ва уларнинг оиласи учун 50 хонадондан иборат замонавий турар-жой биноси қуриб битказилгани фикримиз далилидир.\nҲарбий шаҳарча ҳар қачонгидан гавжум. Ҳарбий хизматчилар ва уларнинг оила аъзолари, фарзандларининг қувончига шерик бўлиш учун отахону онахонлар, ёру биродарлар ҳамда давлат ва жамоат ташкилотлари вакиллари бу ерга ташриф буюришган. Барчанинг юзида табассум, хурсандчилик.\nАмир Темур номли маҳаллада истиқомат қилаётган Абдураззоқ Маҳмудов янги уй эгаларини қутлаб, шундай деди.\n— Болалигим шу ерларда ўтган. Маҳалламиз кўркига кўрк қўшиб турган бу янги уй ўрни яқин йилларгача ташландиқ, кўримсиз жой эди. Қаранг, қисқа муддат ичида шундай гўзал, ҳашаматли, замонавий турар-жой биноси қуриб битказилди. Тилагим — юрт тинчлиги йўлида туну кун хизмат қилаётган ҳарбийларимиз соғ бўлсин.\n— Бизга уч хонали уйнинг калити тантанали равишда топширилди, — дейди майор Бахтиёр Ибрагимов. — Айниқса, бундан турмуш ўртоғимнинг қувончи чексиз. Негаки, ошхонамиз кенг ва замонавий жиҳозланган. Барча шароитлар муҳайё.\nМайор Равшан Якубовнинг рафиқаси Зубайда Аширбекова ҳам ҳарбий хизматчи.\n— Ҳукуматимиз томонидан ҳарбий хизматчиларга қаратилаётган эътибордан беҳад миннатдормиз, — дейди кичик сержант Зубайда Аширбекова. — Чунки ҳарбийнинг оиласи, хонадони тинч бўлса, унинг хизматида унум бўлади, эл-юрт осойишталиги йўлида фидокорона хизмат қилади. Биз, уй соҳибаларининг асосий вазифаларимиздан бири бу — ширин таомлар пиширишдир. Янги уйимизнинг ошхонаси кенглиги ва замонавий жиҳозлангани менга жуда маъқул бўлди. Бундай эътибор ва ғамхўрлик учун Қуролли Кучлар Олий Бош Қўмондонига миннатдорлик билдирамиз.\nЯнги хонадонларга кўчиб ўтганлар янги йилни янги уйда кутиб олди. Бу файзли, чароғон хонадонларда хурсандчилик, шодлик, байрам бир-бирига уланди. Буларнинг барчаси давлатимиз томонидан юрт посбонлари ва уларнинг оила аъзоларини ижтимоий муҳофаза қилишга қаратилган амалий ишларнинг ёрқин намоёнидир.


Оналик ва болаликни муҳофаза қилиш, эмлаш, ташқи муҳит, овқатланиш ҳамда озиқ-овқат маҳсулотлари хавфсизлигини таъминлаш каби йўналишларни қамраб олган лойиҳалар ана шулар жумласидандир.\nДарҳақиқат, юртимизда мустақилликнинг дастлабки кунлариданоқ аҳоли саломатлигини мустаҳкамлаш, айниқса, оналик ва болаликни муҳофаза қилиш, жисмонан соғлом ҳамда маънан етук авлодни тарбиялаш масаласига устувор вазифа сифатида эътибор қаратилмоқда. Соғлиқни сақлаш соҳасини ислоҳ қилиш Давлат дастури қабул қилинди. Сўнгра унинг мантиқий давоми сифатида бир қанча умуммиллий дастур ва ҳуқуқий ҳужжатлар ишлаб чиқилиб, ҳаётга татбиқ этилди. Бошқача айтганда, Ўзбекистонда тиббий хизмат кўрсатишнинг ўзига хос миллий модели яратилди.\nЎтган йилнинг 1 августида Президентимизнинг “2014 — 2018 йилларда Ўзбекистонда аҳолининг репродуктив саломатлигини янада мустаҳкамлаш, оналар, болалар ва ўсмирлар соғлиғини муҳофаза қилиш борасидаги Давлат дастури тўғрисида”ги қарори қабул қилиниши бу борадаги ишларга янги мазмун бахш этди. Ушбу ҳужжат асосида аҳолининг репродуктив саломатлигини янада мустаҳкамлаш, оналик ва болаликни муҳофаза қилишда тиббий ёрдам кўрсатаётган тиббиёт муассасаларининг моддий-техник базаси, кадрлар салоҳиятини кучайтириш, замонавий ташхис усулларини жорий этиш, аёллар, болалар ҳамда ўсмирлар касалликларининг олдини олиш борасида 5 йилга мўлжалланган долзарб вазифалар белгилаб берилди.\nАйтиш жоизки, Жаҳон соғлиқни сақлаш ташкилоти ҳар йили Жаҳон саломатлик куни муносабати билан тизимдаги масалаларни ҳал этишда мавзулар танлаб, шу бўйича шиор белгилайди. Бу йилги тадбирлар “Озиқ-овқат маҳсулотлари хавфсизлиги” шиори остида ўтказилаётир.\nМутахассислар хулосаларида айтилишича, хавфсизлиги кафолатланмаган озиқ-овқатлар қуйидаги касалликларни келтириб чиқариши мумкин: диарея, вирусологик хасталиклар, репродуктив саломатлик ва ривожланишга тааллуқли бўлган ҳолатлар. Шунинг учун ҳам маҳсулотлар хавфсизлиги, бу — озиқ-овқатларнинг хавфсизлигини таъминлашнинг асосий шартидир.\nМаълумотларга кўра, дунёнинг айрим давлатларида озиқ-овқат маҳсулотларини тайёрлаш, уларни тарқатиш ва истеъмол қилиш жараёнида егуликларнинг хавфсизлигига оид турли муаммолар келиб чиқмоқда. Ишлаб чиқариш ва тақсимлаш жараёнида содир бўлаётган ўзгаришлар, масалан, улар савдосининг глобаллашуви, истеъмол қилиш шохобчалари, тезкор тановул қилиш учун кўчалардаги расталар, атроф-муҳитнинг ўзгариши, янги ва қайта пайдо бўлаётган бактерия ҳамда токсинлар, бактерияларнинг микробларга қарши қўлланилаётган препаратларга турғунлиги каби ҳолатлар заҳарланишнинг хавфини ошираяпти.\nЖаҳон соғлиқни сақлаш ташкилоти ахборотига кўра, дунёда диарея касаллигидан ҳар йили 1,8 миллион киши вафот этади. Бундай ҳолатларнинг аксарияти ифлосланган сув ва озиқ-овқат маҳсулотлари истеъмол қилиниши билан боғлиқ. Озиқ-овқат маҳсулотларини тўғри тайёрлаш — овқат ҳазм қилиш тизимидаги кўпгина касалликларнинг олдини олиши мумкин. Чунки икки юздан ортиқ маълум бўлган хасталиклар озиқ-овқат маҳсулотларидан зарарланиш сабабли вужудга келади.\nТаъкидлаш жоизки, мамлакатимизда озиқ-овқат маҳсулотларининг хавфсизлигини таъминлаш бўйича муайян тадбирлар амалга оширилаётир. Бу борада тегишли ҳуқуқий пойдевор яратилган. “Давлат санитария назорати тўғрисида”ги, “Озиқ-овқат маҳсулотининг сифати ва хавфсизлиги тўғрисида”ги, “Ветеринария тўғрисида”ги, “Табиатни муҳофаза қилиш тўғрисида”ги, “Истеъмолчиларнинг ҳуқуқларини ҳимоя қилиш тўғрисида”ги қонунлар шулар жумласидандир. Қолаверса, Ўзбекистон Республикасининг “Техник жиҳатдан тартибга солиш тўғрисида”ги Қонунида маҳсулотлар, ишлар ва хизматлар хавфсизлиги — маҳсулотнинг, уни ишлаб чиқариш, ишлатиш (ундан фойдаланиш), сақлаш, ташиш, реализация қилиш ва утилизация қилиш жараёнларининг, бажариладиган ишлар, кўрсатиладиган хизматларнинг ҳолати бўлиб, бунда инсоннинг ҳаётига, соғлиғига, атроф-муҳитга, юридик, жисмоний шахсларнинг ва давлатнинг мол-мулкига зарар етказилиши эҳтимоли билан боғлиқ йўл қўйилмайдиган хавф мавжуд бўлмаслиги алоҳида қайд этилган.\nХабарингиз бор, ўтган йилнинг июнь ойида пойтахтимизда “Ўзбекистонда озиқ-овқат дастурини амалга оширишнинг муҳим захиралари” мавзуида халқаро конференция ўтказилди. Ушбу йирик анжуманда иштирок этган Жаҳон соғлиқни сақлаш ташкилоти, БМТнинг Озиқ-овқат ва қишлоқ хўжалиги ташкилоти, Халқаро қишлоқ хўжалигини ривожлантириш фонди, Жаҳон банки, Осиё тараққиёт банки, Ислом тараққиёт банки каби нуфузли халқаро ташкилотлар ҳамда молия институтлари вакиллари, қирқдан ортиқ давлатнинг етакчи эксперт ва ишбилармонлари мамлакатимизда озиқ-овқат хавфсизлигини таъминлаш борасида амалга оширилаётган кенг қамровли чора-тадбирлар самарасини юксак баҳоладилар. Жумладан, форумнинг очилиш маросимида сўзга чиққан БМТнинг Озиқ-овқат ва қишлоқ хўжалиги ташкилоти бош директори Жозе Грациану да Силва “Ишончим комилки, Ўзбекистон тўғри йўлдан бормоқда ва ўзининг шу йўлдаги саъй-ҳаракатларини давом эттириш учун жуда мустаҳкам асосга эга”, дея таъкидлаган эди.\nСоғлом овқатланиш, деганда инсоннинг фаолияти, меъёрий ўсиши ва ривожланишини таъминлайдиган, унинг саломатлигини мустаҳкамлайдиган ҳамда касалликларнинг олдини олишда ёрдам берадиган жараён тушунилади. Шундай экан, кунлик овқатланиш қуввати одамнинг сарфлайдиган энергиясига мос келиши соғлом овқатланишнинг муҳим жиҳати ҳисобланади. Биз кўп ҳолларда сарфланадиган энергияга қараганда, овқат орқали кўпроқ энергия қабул қиламиз. Соғлом овқатланиш қоидаларидан бири, овқатланишда ишлатиладиган маҳсулотларнинг хилма-хил бўлишидир. Бу қоидага риоя этиш тана аъзолари ва тизимларнинг меъёрдаги фаолиятини қўллаб-қувватлайди, саломатликни мустаҳкамлайди, айни пайтда эрта қариш, турли касалликларнинг олдини олиш ҳамда ташқи муҳитнинг зарарли таъсиридан ҳимоя қилишда муҳим аҳамият касб этади.\nХулоса ўрнида айтганда, халқимиз саломатлиги йўлидаги ислоҳотлар жараёнига дахлдорлик ҳисси билан ёндашган ҳолда фаолият юритсак, олдимизга қўйган асосий мақсадларга эришиб бораверамиз.\nРеспублика саломатлик ва тиббий статистика\nинститути директори, тиббиёт фанлари номзоди.\nМазкур рукндаги бошқа мақолалар: « Касбий билим ва масъулият\tТабиий ва шифобахш »


Uzmobile «Олтин таклиф» ва «Муҳташам чегирмалар» акцияларини ишга туширди!\nUzmobile «Олтин таклиф» ва «Муҳташам чегирмалар»...\n12.07.2019 14:07 0 2964\nЧиройли рақамларга бўлган талабни инобатга олиб ва миллий мобил алоқа бозорини ўрганиш натижасида 2019 йил июнь ойидан бошлаб Uzmobile янги мижозларни жалб қилиш ва содиқ абонентларни рағбатлантиришга қаратилган бир қанча маркетинг кампанияларини бошлади.\nШундай қилиб, 2019 йил 5 июндан бошлаб «Олтин таклиф» ва 2019 йил 20 июндан бошлаб «Муҳташам чегирмалар» акцияси ишга туширилди.\n«Муҳташам чегирмалар» ва «Олтин таклиф» акциялари — бу 4 000 000 сўмдан 21 000 000 сўмгача бўлган қимматбаҳо чиройли рақамларни сотиб олиш учун катта чегирмаларга эга бўлиш имкониятидир. Бунда UZMOBILE мобил қурилмасини сотиб олиш эвазига чиройли рақамнинг эгаси бўлишингиз ҳам мумкин.\n«Олтин таклиф» акцияси 2019 йил 5 июндан 1 сентябрга қадар давом этади. Рағбатлантирувчи восита сифатида, ҳар қандай CDMA-450 стандартидаги мобил қурилмани UZMOBILE расмий офисларидан сотиб олган абонент чиройли рақамни харид қилиш учун жуда катта чегирма олиши мумкин.\n«Муҳташам чегирмалар» акцияси узоқ вақтдан бери чиройли рақамни сотиб олишни хоҳлаган, аммо иқтисодий тарафдан ўзига буни эп кўрмаган абонентларимиз учун қаратилган. 2019 йил 20 июндан 1 сентябрига қадар «ИШБИЛАРМОН» (GSM), «Корпоратив VIP» (CDMA) ёки VIP Mobile (CDMA) тариф режаларига уланиш орқали абонентлар сотувда бўлган қиммат рақамларга жуда нуфузли чегирма билан эга бўладилар.\n«UZMOBILE абонентларнинг сўровлари бўйича маълумотларни таҳлил қилиш ва қайта ишлашга катта эътибор беради. Сўнгги сўровларнинг аксарияти чиройли рақамлар — уларнинг нархи ва сотиб олиш масалаларига оид бўлгани учун мижозларимизнинг истакларини инобатга олган ҳолда, биз бир қатор тадбирларни ўтказишга қарор қилдик. Шулардан асосийлари — юқорида кўрсатилган акциялардир», — дейди UZMOBILE филиали директорининг ўринбосари Жавлон Исламов.\nUZMOBILE — ишончли алоқа мобил оператори!\nUZMOBILE Олтин таклиф Муҳташам чегирмалар\nТехнология 05/09, 14:21\n«Uzmobile»дан янги тарифлар тўпламини кутиб олинг!\nТехнология 30/08, 18:11\nUZMOBILE байрам акцияларини эълон қилди\nТехнология 27/08, 17:53\nUZMOBILE давлат субдоменидаги ресурсларга киришни бепул қилди


Қирғизистонда 16 ёшдан катталарни Pfizer–BioNTech вакцинаси билан эмлашга рухсат берилди\n29 ноябр 2021, Тошкент вақти: 19:02\nҚирғизистонда Pfizer–BioNTech вакцинаси билан 16 ёшдан катталарни эмлашга рухсат берилди. Соғлиқни сақлаш вазирлиги мазкур вакцинанинг қўшимча дозалари олиб келингач, 12 ёшдан бошлаб эмлашга рухсат берилишини билдирди.\nВазирлик бу қарор мутахассислар кенгашининг хулосасига таянган ҳолда қабул қилинганини 18 ноябрда маълум қилди.\nPfizer–BioNTech вакцинаси билан биринчи навбатда COVID-19 оғир кечаётган ва ўлим хавфи пайдо бўлган ўсмирлар эмланади. Шунингдек, сурункали оғир касалликларга дучор бўлган ўсмирлар ҳам вакцинация қилинади.\nҚирғизистонда коронавирусга қарши жамоавий иммунитет пайдо бўлиши учун 2,5 миллион киши ёки ёши 18 дан ошганларнинг 70 фоизи тўлиқ эмланиши лозим. 18 ноябрь ҳолатига кўра, аҳолининг фақат 40 фоизи эмловдан ўтган.\n2020 йилнинг мартидан то шу кунгача мамлакатда 183 мингга яқин киши коронавирусга чалинди, улардан 2 700 нафардан кўпроғи вафот этди.


Афғонистонлик қочқин туркманлар Ашхободнинг ёрдамига умид қилмоқда\n13 май 2021, Тошкент вақти: 10:22\nАфғонистоннинг Бодғис вилоятидаги этник туркманларнинг аҳволи жуда оғир: шу кунгача бир неча кишини дафн қилишди.\nОзодлик радиоси туркман хизмати жорий ой бошидан буён Бодғис вилоятининг Марчак туманидаги уйларини ташлаб кетган туркманлар ҳақида хабар бериб келяпти. Қочқинлар Афғонистон билан Тожикистон ўртасидаги Мурғоб дарёсига етгач, мушкул аҳволга тушдилар.\nМарчакда толиблар билан ҳукумат кучлари ўртасидаги жанг икки ҳафтадан бери давом этмоқда. Кейинги кунларда тўқнашувлар бир оз сусайди, лекин ҳар икки томон, фурсатдан фойдаланиб, навбатдаги жангга ҳозирланаётгани айтилмоқда.\nТўқнашувлар бўлаётган ҳудудни мингга яқин туркман тарк этди. Улар ҳозир дарё соҳилида егуликсиз, ичимлик сувисиз, қуруқ ерда ётиб кун кечирмоқдалар.\n24 апрель куни Озодлик Ҳамид исмли киши билан суҳбатлашди. Телефонини бир амаллаб қувватлантиришга муваффақ бўлган Ҳамид марчаклик туркманлар аҳволини таърифлаб берди:\n“Ҳеч кимдан ҳеч қанақа ёрдам олганимиз йўқ. Ичишга, ейишга ҳеч вақо йўқ. Уйимиз - очиқ дала”.\nҲамид у ерда ёшу қари борлигини, лекин аёллар, қариялар ва болалар кўплигини айтди.\nҲамид кейин телефонини ёнидаги аёлга берди. Исмини ошкор қилмаган ёши катта аёл дарё бўйидаги одамларнинг ейишга нони, ичишга чойи йўқлигини айтди. У аёл кейин одамлар ҳалок бўлаётганини айтиб, марҳумларни кўмиш учун ҳатто кафан йўқлигидан арзланди. Лекин неча киши ўлганини, нима сабабдан ўлганини очиқламади.\nҚария аёл охирги марта қочишга мажбур бўлишдан аввал овқат еганларини айтди. У яна чанқоқ қийнаган болалар ифлос дарё сувини ичганини, ҳозир уларнинг кўпчилигининг ичи кетиб, қайт қилаётганини қўшимча қилди.\n“Осмон узоқ, ер қаттиқ”, деди қария аёл.\nҲамид телефонини қайтариб олиб, 19 апрель куни Туркманистон чегарачилари билан суҳбатлашиб, қариялар, болалар, касаллар ва яраланганларни чегарадан ўтказиб юборишларини сўраганини айтди.\nҲамиднинг айтишича, чегарачилар бундай қарор қабул қила олмасликларини айтган.\n“Юқоридан буйруқ келмаса, ҳеч нима қила олмаймиз”, деган туркман чегарачилари.\nАфтидан, чегарачилар буйруқсиз ҳатто егулик ҳам бера олмайди.\nОзодлик радиоси туркман хизмати мухбири Марчакдаги жанглар бир оз тинчиганини айтиб, Ҳамиддан бирор қишлоққа қайтиб бориб керакли жиҳоз, балким озгина сув ва егулик олишнинг иложи бор-йўқлиги ҳақида сўради.\n“Бу хавфли, тўқнашувлар тугагани йўқ. Портламай қолган снарядлар кўп”, деб жавоб берди Ҳамид.\nЖангарилар туркманларга яқин ерда жойлашган. Ҳукумат аскарлари ҳудудни улардан озод қила олмаяпти.\nАфғонистон ҳукумати Туркманистондан марчаклик туркманларга, ҳеч бўлмаса, гуманитар ёрдам беришни илтимос қилмаса, афтидан ҳозирча қочқинларга ёрдам беришнинг бошқа йўли йўқ.\nҲозир Афғонистон ёки Туркманистон ҳукуматининг марчаклик туркманлар аҳволидан ҳатто хабар топган ёки йўқлиги номаълум бўлиб қолмоқда.


Россия ҳарбий жиноятлари учун жавоб бериши керак\nСергей Кислица: Ҳар қандай ёмонлик жазоланиши керак\n14 May 19:29 Жаҳон\nБМТ ДУНЁДА РОССИЯ РФ Сергей Кислица ТАЖОВУЗ УКРАИНА уруш жинояти\nУкраинанинг БМТдаги раиси Япония нашрига интервю бериб, у ерда Россия Федерациясининг жазосиз қолиши ҳақида гапирди.\nҲар қандай ёмонлик жазоланиши керак. Бу, айниқса, Россиянинг ҳарбий жиноятларига нисбатан муҳим аҳамиятга эга. Украинанинг БМТдаги вакили Сергей Кислица Япониянинг The Asahi Shimbun нашрига берган интервюсида айтганидек, Россия ҳарбий жиноятлари учун жавоб бериши керак, акс ҳолда вақт ўтиши билан яна ҳужум қилади.\n«Энг муҳим масалалардан бири – масъулият масаласи. Уруш жиноятлари ва инсониятга қарши жиноятлар учун барча айбдорлар жавобгарликка тортилсин», – деди Кислица.\nУнинг таъкидлашича, Россия Федерацияси ўзининг жазосизлигини ҳис қилади ва шунинг учун тажовузкорликка боради. Мисол тариқасида Сурияни тилга олди ва бу араб давлатида ва бошқа жойларда содир этилган жиноятлар учун жавобгар шахслар жазоланмаслигини таъкидлади.\n«Россия ҳарбий мағлубиятга учраганига шубҳам йўқ. (Лекин) Россия Украинада ҳарбий мағлубиятга учраган тақдирда ҳам, бу унинг тугади дегани эмас», – деди Украинанинг БМТдаги вакили.\nКислицанинг ишончи комилки, агар Россия Украинада содир этган жиноятлари учун жавобгарликни ўз зиммасига олмаса, Москва армияни ислоҳ қилиш зарурлиги ҳақида қарор қабул қилади – бу 5-10 йил давом этади, шунингдек, «бу аҳмоқ генералларни йўқ қилинг ва уларнинг ўрнида ақлли генераллар қўйинг.»\n«Бундан кейин Россия Федерацияси яна зарба беради», – дея истисно қилмади у.\nАввалроқ Кислиця Украина ва дунёда озиқ-овқат инқирозини яратиш Россия агрессиясининг қасддан мақсадларидан бири бўлиши мумкинлигини айтганди.\nЛитва Полша ва Беларус ўртасидаги чегарага қўшин юборади


05.08.2019 13:20 0 3430\nТарвузни тўғри танлаш учун нималарга аҳамият бериш керак? Экспертлар, биринчи навбатда, тарвуз сотилаётган жой ва тарвузнинг ташқи кўринишига эътибор беришни таъкидлашмоқда. Тарвуз пишган-пишмаганини текшириш учун тақиллатиб кўрсангиз ҳам бўлаверади.\nҚаердан сотиб олиш керак?\nМутахассислар тарвузни етиштирилган далага яқин жойдан сотиб олишни маслаҳат беришади. Шунда серсув ва пишган тарвузни харид қилиш эҳтимоли ортади. Агар бунинг иложи бўлмаса, уни махсус бозор ва дўконлардан сотиб олган маъқул. Супермаркетларда тарвузлар арзон бўлиши мумкин, лекин уларнинг сифати шунга ярашалигини унутманг.\nЯхши ёки ёмонлигини қандай аниқлаш мумкин?\nТарвузни сотиб олишдан олдин уриб кўринг. Жарангламаса — пишиб ўтиб кетган, ҳаддан ташқари жарангласа — ҳали пишмаган бўлади. Аслида пишган тарвуз янгроқ ва зириллаган товуш чиқаради. Харидор тарвузнинг ташқи кўринишини ҳам баҳолаши зарур — у ёрилмаган ва қирилмаган бўлсин. Яна пўсти ялтирмаслиги керак, пишган тарвузнинг пўсти жилосиз бўлади. Шунингдек, пўстида албатта ёрқин-сарғиш ранг бўлиши лозим. Бу унинг вақтида йиғиб-териб олинганидан далолат.\nШакли ва туси эса, экспертларнинг таъкидлашича, тарвузнинг таъмига таъсир қилмайди: селекционерлар турли шаклдаги ва тусдаги тарвуз навларини ўрганиб кўришган. Айримлар сотиб олаётганда тарвузни қисиб кўришади, қарсилласа — пишган деб ўйлашади. Бироқ, мутахассисларнинг фикрига кўра, бу мезон ҳам тарвузнинг мазасига таъсир қилмайди.\nСифатини ва нитрат ишлатилмаганини қандай текшириб кўрса бўлади?\nХаридорлар сотувчидан маҳсулотга тегишли ҳужжатни талаб қилиш ҳуқуқига эга: у ерда маҳсулот манбаи, шунингдек, сифати ва хавфсизлигини тасдиқловчи ҳужжатлар бўлади. Уйга келганда эса тарвузни ҳовузчадаги сувга солинг. Борди-ю, тарвуз чўкса, пишиб ўтиб кетганини ва ҳавоси чиқиб кетганини билдиради.\nЯна бир текшириш усули — тарвузни кесинг ва оқ уруғлар сонига разм солинг. Агар улар ҳаддан ташқари кўп бўлса, нитратлар билан ўғитланган демак. Бунда тарвуз эти тезроқ пишади, уруғнинг пишишига эса ўғитлаш ҳеч қандай таъсир кўрсатмайди. Мутахассислар тарвуз этидаги оқ ва сариқ томирларга ҳам аҳамият қаратишни маслаҳат беришади: мабодо улар ҳаддан ташқари кўп бўлса, тарвуз азот ўғити билан ҳаддан ташқари тўйинган деган тахминга келиш мумкин.\nАвто 21/01, 17:16\nМаслаҳат 20/08, 14:50